qundao/data-zh-poetry huggingface dataset:
踏青
作者：梅挚
朝代：宋

绮场纷纷十里赊，望中烟景半春华。
人游宝历青丝骑，路隘土桥金犊车。
录衬凤头垂径草，红攒鹢首照汀花。
夕阳敲镫余欢在，不惜鹴裘认酒家。
踏青
作者：梅挚
朝代：宋

绮场纷纷十里赊，望中烟景半春华。人游宝历青丝骑，路隘土桥金犊车。绿衬凤头垂径草，红攒鹢首照汀花。夕阳敲镫馀欢在，不惜鹴裘认酒家。
过白头桥
作者：梅挚
朝代：宋

白头桥奈白头何，旧德如存故老歌。
不特与梁起遗爱，大都才美服人多。
过白头桥
作者：梅挚
朝代：宋
体裁：七言绝句

白头桥奈白头何，旧德如存故老歌。不特舆梁起遗爱，大都才美服人多。
酬张无梦
作者：梅挚
朝代：宋
体裁：七言绝句

一梦浮生无梦身，先生真是古之真。蕊函裁得瑶章秘，还寄吴门吏隐人。
酬赠王益舜良殿丞
作者：梅挚
朝代：宋

才地渊友笔力恢，三年粉社幸游陪。
八吟丽赋凭高得，三咏雕触选胜开。
玉苑早容收朴樕，兰池尝许试虺{虺虫换贵}。
海棠风里甘棠政，祇恐星趋节召回。
酬赠王益舜良殿丞
作者：梅挚
朝代：宋

才地渊宏笔力恢，三年粉社幸游陪。八吟丽赋凭高得，三咏雕触选胜开。玉苑早容收朴樕，兰池尝许试虺尵。海棠风里甘棠政，只恐星趋节召回。风度幽闲识宇高，暂分明寄握牛刀。贾生学赡思仪汉，李白才多合继骚。步武即看峨豸角，对扬几见掷麟毫。琴斋颂罢吟魂远，时梦钧天醉碧桃。
酬赠王益舜良殿丞
作者：梅挚
朝代：宋

风度幽间识宇高，暂分明寄握牛刀。
贾生学赡思仪汉，李白才多合继骚。
步武即看峨豸角，对扬几见掷麟毫。
琴斋颁罢吟魂远，时梦钧天醉碧桃。
酬赠王益舜良殿丞·其一
作者：梅挚
朝代：宋

才地渊宏笔力恢，三年粉社幸游陪。
八吟丽赋凭高得，三咏雕触选胜开。
三苑早容收朴樕，兰池尝许试虺尵。
海棠风裏甘棠政，只恐星趋节召回。
酬赠王益舜良殿丞·其一
作者：梅挚
朝代：宋

才地渊宏笔力恢，三年粉社幸游陪。八吟丽赋凭高得，三咏雕触选胜开。玉苑早容收朴樕，兰池尝许试虺尵。海棠风里甘棠政，只恐星趋节召回。
酬赠王益舜良殿丞·其二
作者：梅挚
朝代：宋
体裁：七言律诗

风度幽闲识宇高，暂分明寄握牛刀。贾生学赡思仪汉，李白才多合继骚。步武即看峨豸角，对扬几见掷麟毫。琴斋颂罢吟魂远，时梦钧天醉碧桃。
题南园·其一
作者：梅挚
朝代：宋

长洲茂苑足珍材，剩买前山活翠栽。客土不疏承帝力，几多臣节共安来。
题南园·其一
作者：梅挚
朝代：宋

长洲茂范足珍材，剩买前山活翠栽。
客土不疏承帝力，几多臣节共安来。
题南园·其二
作者：梅挚
朝代：宋

长洲茂苑占幽奇，岩榭珍台入翠微。园李露浓三色秀，径桃烟暖一香飞。月临夕树乌频绕，风揭珠帘燕未归。弭盖暂欢成结恋，斜阳凭槛独依依。
题南园·其二
作者：梅挚
朝代：宋

长洲茂苑占幽奇，岩榭珍台入翠微。
园李露浓三色秀，径桃烟暖一香飞。
月临夕树乌频遶，风揭珠帘燕未归。
弭盖暂欢成结恋，斜阳凭栏独依依。
五日公宴
作者：梅摯
朝代：宋

虎符新合晚芳天，良會難並樂與賢。
心愧白公求治切，下車三月始開筵。
偶書小詩寄永螄內翰
作者：梅摯
朝代：宋

酒戶棋兵孰與儕，月宵曾遇六天街。
南燕到後懷君遠，時入樓東畫舫齋。
北軒敧枕
作者：梅摯
朝代：宋

苦無勤瘁補臺綱，西院西頭冷峭房。
今日鈴齋一敧枕，清風不敢傲羲皇。
句·其一
作者：梅摯
朝代：宋

寺僧日扣粧鐘起，園客時翻輦路耕。
句·其三
作者：梅摯
朝代：宋
体裁：句

珠峰塔影孤。
句·其二
作者：梅摯
朝代：宋

堂有虛白閑。
和王益新繁縣東湖瑞蓮歌
作者：梅摯
朝代：宋

東湖七月湖水平，鱗波暗織簫籟聲。
中有植蓮一萬本，紅漪相照摛繁英。
地靈氣粹不我測，雙葩倏如同一莖。
黄姑織女渡銀漢，蜺旗鳳葆羅空青。
又認英皇立湘渚，翠華不返凝怨慕。
五十哀弦頓曉聲，駢首低昂泣珠露。
是時主人集宴喜，湖光侵筵霞脚膩。
朋簪峨峨盡才子，椽筆交輝雲藻麗。
酒酣倚欄惜紅暉，炳素徘徊縈不飛。
魏宮甄后晝方寢，彷彿有人持玉衣。
此邑古來無異政，室家瘡痏何由慶。
三年鼠竊例皆然，以薪救火火彌盛。
自公柅車政克和，載途鼓腹騰謳歌。
歌公用心日皎皎，不獨于今古應少。
因感珍芳兩兩開，玉貫珠聯當縣沼。
況我與公高適道，芝歌肯迹商山皓。
嘉謀嘉猷思入陳，願將此類歸華勳。
和王益留題清涼院
作者：梅摯
朝代：宋

一水明如罨畫溪，清涼佳勝古標題。
香隨講雨天花爛，聲入幡風地籟齊。
暫到已能知覺路，縱遊何必理禪畦。
謝公公退多行樂，五里鳴騶出縣西。
新橘
作者：梅摯
朝代：宋

千頭霜熟摘來新，包貢虔修望紫宸。
他日功成許高退，社中還結素封人。
新繁縣法要院孫太古壁畫羅漢
作者：梅摯
朝代：宋

絕藝知君少，誰憐太古蹤。
佳名吾黨出，逸格彼蒼鐘。
山狖遙偷菓，田衣半剝茸。
鄉人當保此，此畫世無重。
新繁縣秘藏院留別鄉知
作者：梅摯
朝代：宋

佛住三朝恐愛生，人歸一歲豈無情。
鄉親鄉友銷魂地，岷水分爲隴水聲。
新繁縣顯曜院
作者：梅摯
朝代：宋

繡地縈回寶勢長，遍遊寧倦徙胡床。
禪齋不顧幡風影，講席亂飛花雨香。
苔陣暗連僧榻古，蕉旗低映佛窗涼。
我來懶上東臺上，目送霜楸感北堂。
昭潭十愛·其一
作者：梅摯
朝代：宋

我愛昭州水，湘漓共一源。
本無泥滓污，去有棹歌喧。
沃野藤溪道，浮琛玉海門。
有時新雨漲，多半是君恩。
昭潭十愛·其一〇
作者：梅摯
朝代：宋

我愛昭州果，西東此擅珍。
荔枝登宴美，桂子薦盤新。
映樹珠含影，承牙玉溜津。
二行遊宦樂，滿腹嶺南春。
昭潭十愛·其七
作者：梅摯
朝代：宋

我愛昭州月，閑宵入綺樓。
凉生荔浦樹，冷熨桂江秋。
朱户千家啟，浮雲萬里收。
誰誇魏公子，飛上鄴門遊。
昭潭十愛·其三
作者：梅摯
朝代：宋

我愛昭州觀，裁基壓大溪。
一樓雲駐隱，雙表鶴歸迷。
金剜先朝語，鸞驚舊使題。
皇恩新雨露，祈福爲蒸黎。
昭潭十愛·其九
作者：梅摯
朝代：宋

我愛昭州酒，千家不禁燒。
縹醪一爵舉，瘴霧四時消。
紅葉和雲踏，青帘傍水招。
化濃民自醉，鼓腹日歌堯。
昭潭十愛·其二
作者：梅摯
朝代：宋

我愛昭州士，平居富塾庠。
興賢尊漢詔，論秀美周鄉。
藝苑蒲開堞，書堂縹結囊。
蟾宫前後進，一一手間香。
昭潭十愛·其五
作者：梅摯
朝代：宋

我愛昭州路，優游不險﨑。
九疑通舜野，八桂遶秦祠。
亭堠相望處，漁樵有讓時。
政無牙虎鬬，莫信義山詩。
昭潭十愛·其八
作者：梅摯
朝代：宋

我愛昭州樂，供官不在多。
薰風齊樂聖，淑氣且宣和。
謁廟知神格，鋪筵喜客過。
聲邊無一事，對酒漫高歌。
昭潭十愛·其六
作者：梅摯
朝代：宋

我愛昭州角，嗚呼右郡衙。
萬愁縈桂水，一曲阻梅花。
調古湘雲葉，聲乾嶺月斜。
今愁并古恨，吹起落誰家。
昭潭十愛·其四
作者：梅摯
朝代：宋

我愛昭州寺，東西占景開。
門臨九峰列，僧自五天來。
講次花飄席，齋餘鳥下臺。
萬民共行樂，終宴首慵迴。
歸雁亭
作者：梅摯
朝代：宋

東風楊柳杏花飛，曾伴先生酒巵。
前輩風流那復見，小亭煙雨漫相思。
城邊春草路南北，山下河梁人別離。
一尺短書湘水闊，年年愁絕雁時。
海仙花
作者：梅摯
朝代：宋

泥根捧入故吳宮，暖力迎隨带漸紅。
栽近木蘭殊有意，留連文酒繫春風。
琵琶亭
作者：梅摯
朝代：宋

陶令歸來爲逸賦，樂天謫宦起悲歌。
有弦應被無弦笑，何況臨弦泣更多。
留別新繁縣靈慶院僧智公
作者：梅摯
朝代：宋

粉里歸來十二春，憐師心依我心淳。
他時行滿重相見，兜率天上第幾人。
留別東郡諸僚友·其一
作者：梅摯
朝代：宋

霽雨浮空漲海流，蟲沙龍蜃各優遊。
津涯浩蕩雖難測，不見驚瀾曾覆舟。
留別東郡諸僚友·其五
作者：梅摯
朝代：宋

空府同來賢大夫，短亭門外即長途。
不辭爛醉尊前倒，明日此觀重得無。
留別東郡諸僚友·其四
作者：梅摯
朝代：宋

祖帳飄揚堤柳邊，北來飛蓋稱翩翩。
追隨不忍輕言別，回首城樓沒晚煙。
留别東郡諸僚友·其三
作者：梅摯
朝代：宋

楚國良金百鍊精，深藏求售價連城。
豈徒豐獄吹毛利，兼有秦臺照膽明。
留别東郡諸僚友·其二
作者：梅摯
朝代：宋

白璧紫金爲世寶，賢愚知貴莫能名。
廟堂祭器杯盤物，隨處得之光彩生。
留題重光寺羅漢院贈憲上人
作者：梅摯
朝代：宋

人盡遊方證佛心，師心無着外三乘。
蓮花結社新吟遠，玉紙抄經舊價騰。
藥杵半和鈴索響，茶煙輕共衲靈蒸。
我來與話高僧事，冷笑支公學養鷹。
登普賢閣觀桄榔樹留小詩
作者：梅摯
朝代：宋

壯年薄宦守西甌，一瞬流光三十秋。
今見桄榔兩嘉樹，恍如重到海邊遊。
秀峰院
作者：梅摯
朝代：宋

影借金田潤，香隨璧月流。
遠疑元帝植，近想誌公遊。
自和寒食韻
作者：梅摯
朝代：宋

龜堞春遊徑路賒，青青踏去冒煙華。
翠停舴艋客尋寺，紅缷羃䍦人上車。
亭落五重沽卓酒，釵行十二步潘花。
乘歡醉盡高陽侶，倒載歸來不認家。
觀舊題再書·其一
作者：梅摯
朝代：宋

方丈前詩映後詩，更無塵點碧紗圍。
老僧相顧應相笑，不似揚州刺史裏。
觀舊題再書·其二
作者：梅摯
朝代：宋

二十年前扣寺閣，粉牆題記墨猶存。
重來樹老無花處，又見闍梨白首孫。
踏青
作者：梅摯
朝代：宋

綺場紛紛十里賒，望中煙景半春華。
人遊寶歷青絲騎，路隘土橋金犢車。
錄襯鳳頭垂逕草，紅攢鷁首照汀花。
夕陽敲鐙餘歡在，不惜鸘裘認酒家。
過白頭橋
作者：梅摯
朝代：宋

白頭橋奈白頭何，舊德如存故老歌。
不特輿梁起遺愛，大都才美服人多。
酬張無夢
作者：梅摯
朝代：宋

一夢浮生無夢身，先生真是古之真。
蕊函裁得瑤章祕，還寄吳門吏隱人。
酬贈王益舜良殿丞·其一
作者：梅摯
朝代：宋

才地淵宏筆力恢，三年粉社幸遊陪。
八吟麗賦憑高得，三詠雕觸選勝開。
三苑早容收樸樕，蘭池嘗許試虺尵。
海棠風裏甘棠政，只恐星趨節召回。
酬贈王益舜良殿丞·其二
作者：梅摯
朝代：宋

風度幽閑識宇高，暫分明寄握牛刀。
賈生學贍思儀漢，李白才多合繼騷。
步武即看峨豸角，對揚幾見擲麟毫。
琴齋頌罷吟魂遠，時夢鈞天醉碧桃。
靈巖
作者：梅摯
朝代：宋

煙抱千峰碧玉堆，一巖一穴漢天開。
畜雲洩雨通靈派，長與蒼生救旱來。
題南園·其一
作者：梅摯
朝代：宋

長洲茂范足珍材，剩買前山活翠栽。
客土不疏承帝力，幾多臣節共安來。
題南園·其二
作者：梅摯
朝代：宋

長洲茂苑占幽奇，巖榭珍臺入翠微。
園李露濃三色秀，徑桃煙暖一香飛。
月臨夕樹烏頻遶，風揭珠簾燕未歸。
弭蓋暫歡成結戀，斜陽憑欄獨依依。
挽赵秋晓
作者：梅时举
朝代：宋

蟾宫年少梦成非，桥梓空分桂一枝。酒圣诗狂唐太白，笔精墨妙晋羲之。商山早隔人间世，男子不成天下奇。闻道宝安埋玉树，一航秋雨寄相思。自古诗人仕不高，伟人底事占诗豪。同年亲友俱三釜，半壁天倾空二毫。守我冷官巾与屦，任他巧宦带而袍。一篇覆瓿生光焰，地下修文想和陶。
挽赵秋晓·其一
作者：梅时举
朝代：宋
体裁：七言律诗

蟾宫年少梦成非，桥梓空分桂一枝。酒圣诗狂唐太白，笔精墨妙晋羲之。商山早隔人间世，男子不成天下奇。闻道宝安埋玉树，一航秋雨寄相思。
挽赵秋晓·其二
作者：梅时举
朝代：宋
体裁：七言律诗

自古诗人仕不高，伟人底事占诗豪。同年亲友俱三釜，半壁天倾空二毫。守我冷官巾与屦，任他巧宦带而袍。一篇覆瓿生光焰，地下修文想和陶。
挽趙秋曉·其一
作者：梅時舉
朝代：宋

蟾宮年少夢成非，橋梓空分桂一枝。
酒聖詩狂唐太白，筆精墨妙晉羲之。
商山早隔人間世，男子不成天下奇。
聞道寶安埋玉樹，一航秋雨寄相思。
挽趙秋曉·其二
作者：梅時舉
朝代：宋

自古詩人仕不高，偉人底事占詩豪。
同年親友俱三釜，半壁天傾空二毫。
守我冷官巾與屨，任他巧宦带而袍。
一篇覆瓿生光焰，地下修文想和陶。
经樊川怀杜牧之
作者：梅泽
朝代：宋
体裁：七言绝句

杜曲树连苍翠外，终南云暗有无中。清诗妙句空贻后，不见樊川一老翁。
行役述怀二首·其一
作者：梅泽
朝代：宋
体裁：七言绝句

世路侵寻老客颜，黄埃遮眼鬓毛班。青山未许教人去，白日何曾放我闲。
行役述怀二首·其二
作者：梅泽
朝代：宋
体裁：五言绝句

明月一尊酒，清风万卷书。南山山下地，终欲卜休居。
行役述怀二首·其二
作者：梅泽
朝代：宋

明月一尊酒，清风万卷书。南山山下地，终欲卜休居。世路侵寻老客颜，黄埃遮眼鬓毛班。青山未许教人去，白日何曾放我闲。
过草堂望终南山
作者：梅泽
朝代：宋

两峰高插碧天寒，虽得春风雪未乾。谢屐自忘登览倦，草堂终日凭栏杆。
过草堂望终南山
作者：梅泽
朝代：宋

两峰高插碧天寒，虽得春风雪未干。
谢屐自忘登览倦，草堂终日凭栏桿。
經樊川懷杜牧之
作者：梅澤
朝代：宋

杜曲樹連蒼翠外，終南雲暗有無中。
清詩妙句空貽後，不見樊川一老翁。
行役述懷二首·其一
作者：梅澤
朝代：宋

世路侵尋老客顔，黄埃遮眼鬢毛班。
青山未許教人去，白日何曾放我閑。
行役述懷二首·其二
作者：梅澤
朝代：宋

明月一尊酒，清風萬卷書。
南山山下地，終欲卜休居。
過草堂望終南山
作者：梅澤
朝代：宋

兩峰高插碧天寒，雖得春風雪未乾。
謝屐自忘登覽倦，草堂終日憑欄桿。
吴江太湖笠泽虹桥
作者：梅灏
朝代：宋

水无浊浪地无尘，渺渺江湖天与邻。占得沧波输钓叟，吟穷清景属诗人。阴晴隐见山千叠，上下澄明月一轮。欲画为图随处看，风光变态状难真。
吴江太湖笠泽虹桥
作者：梅灏
朝代：宋

水无浊浪地无尘，渺渺江湖天与邻。
占得沧波输钓叟，吟穷清景属诗人。
阴晴隠见山千迭，上下澄明月一轮。
欲画为图随处看，风光变态状难真。
吳江太湖笠澤虹橋
作者：梅灝
朝代：宋

水無濁浪地無塵，渺渺江湖天與鄰。
占得滄波輸釣叟，吟窮清景屬詩人。
陰晴隠見山千疊，上下澄明月一輪。
欲畫爲圖隨處看，風光變態狀難真。
望仙舖
作者：梅癯兵
朝代：宋

一叟搜盆婦絮羹，喜聞官至出相迎。
兩三家自爲鄰里，一半田皆無主名。
望仙铺
作者：梅癯兵
朝代：宋
体裁：七言绝句

一叟搜盆妇絮羹，喜闻官至出相迎。两三家自为邻里，一半田皆无主名。
四时四首 其二 夏
作者：梅窗
朝代：宋

曲涧跳珠碎，丛山叠翠浓。竹新敷影薄，閒看倚枝筇。
四时四首·冬
作者：梅窗
朝代：宋
体裁：五言绝句

曲径穿丛密，香清为客来。玉梢梢外雪，苔古晕疏梅。
四时四首·夏
作者：梅窗
朝代：宋

曲涧跳珠碎，丛山迭翠浓。
竹新敷影薄，閒看倚枝筇。
四时四首·春
作者：梅窗
朝代：宋
体裁：五言绝句

昼永春庭邃，双飞燕隔帘。袖随帘捲翠，时见玉纤纤。
四时四首·春
作者：梅窗
朝代：宋

昼永春庭邃，双飞燕隔帘。袖随帘捲翠，时见玉纤纤。曲涧跳珠碎，丛山叠翠浓。竹新敷影薄，閒看倚枝筇。小雨凉添夜，兰芬润袭衣。晓屏山曲曲，长若梦思归。曲径穿丛密，香清为客来。玉梢梢外雪，苔古晕疏梅。
四时四首·秋
作者：梅窗
朝代：宋
体裁：五言绝句

小雨凉添夜，兰芬润袭衣。晓屏山曲曲，长若梦思归。
四時四首·冬
作者：梅窗
朝代：宋

曲徑穿叢密，香清爲客來。
玉梢梢外雪，苔古暈疏梅。
四時四首·夏
作者：梅窗
朝代：宋

曲澗跳珠碎，叢山疊翠濃。
竹新敷影薄，閒看倚枝筇。
四時四首·春
作者：梅窗
朝代：宋

晝永春庭邃，雙飛燕隔簾。
袖隨簾捲翠，時見玉纖纖。
四時四首·秋
作者：梅窗
朝代：宋

小雨凉添夜，蘭芬潤襲衣。
曉屏山曲曲，長若夢思歸。
春望
作者：梅窗
朝代：宋
体裁：七言绝句

丝丝柳翠连云幕，点点鸥轻漾晚波。时事无心随兴远，日长閒处理衣蓑。
春望
作者：梅窗
朝代：宋

絲絲柳翠連雲幕，點點鷗輕漾晚波。
時事無心隨興遠，日長閒處理衣蓑。
秋江写望
作者：梅窗
朝代：宋
体裁：七言绝句

寒江暮泊小舟轻，白鹭栖烟丛苇鸣。宽望远空浮湛碧，老蟾惊玉弄秋清。
秋江寫望
作者：梅窗
朝代：宋

寒江暮泊小舟輕，白鷺棲烟叢葦鳴。
寬望遠空浮湛碧，老蟾驚玉弄秋清。
菩萨蛮·曲屏春展山浮玉
作者：梅窗
朝代：宋
体裁：词

曲屏春展山浮玉。玉浮山展春屏曲。香鸭瑞云翔。翔云瑞鸭香。醉深留客意。意客留深醉。凉枕怯宵长。长宵怯枕凉。
菩萨蛮·浅红绡透春裁剪
作者：梅窗
朝代：宋
体裁：词

浅红绡透春裁剪。剪裁春透绡红浅。机锦织情丝。丝情织锦机。意深凭远寄。寄远凭深意。波渺胜愁多。多愁胜渺波。
菩萨蛮（咏梅）
作者：梅窗
朝代：宋
体裁：词

折来初步东溪月。月溪东步初来折。香处是瑶芳。芳瑶是处香。藓花浮晕浅。浅晕浮花藓。清对一枝瓶。瓶枝一对清。
菩萨蛮（春晚二首）
作者：梅窗
朝代：宋
体裁：词

点点花飞春恨浅。浅恨春飞花点点。莺语似多情。情多似语莺。恋春增酒劝。劝酒增春恋。颦损翠蛾新。新蛾翠损颦。
菩萨蛮（春闺）
作者：梅窗
朝代：宋
体裁：词

碧窗纱透春寒极。极寒春透纱窗碧。谁送缕金衣。衣金缕送谁。玉肌生嫩粟。粟嫩生肌玉。温处坐香茵。茵香坐处温。
菩萨蛮（端午）
作者：梅窗
朝代：宋
体裁：词

玉钗松鬓凝云绿。绿云凝鬓松钗玉。双翠碍枝长。长枝碍翠双。色丝添意密。密意添丝色。红映袖纱笼。笼纱袖映红。
菩萨蛮（题锦机小轴）
作者：梅窗
朝代：宋

浅红绡透春裁剪。剪裁春透绡红浅。机锦纤情丝。丝情纤锦机。
意深凭远寄。寄远凭深意。波渺胜愁多。多愁胜渺波。
菩薩蠻
作者：梅窗
朝代：宋

折來初步東溪月。月溪東步初來折。香處是瑤芳。芳瑤是處香。蘚花浮暈淺。淺暈浮花蘚。清對一枝瓶。瓶枝一對清。
菩薩蠻
作者：梅窗
朝代：宋

曲屏春展山浮玉。玉浮山展春屏曲。香鴨瑞雲翔。翔雲瑞鴨香。醉深留客意。意客留深醉。涼枕怯宵長。長宵怯枕涼。
菩薩蠻
作者：梅窗
朝代：宋

淺紅綃透春裁剪。剪裁春透綃紅淺。機錦織情絲。絲情織錦機。意深憑遠寄。寄遠憑深意。波渺勝愁多。多愁勝渺波。
菩薩蠻
作者：梅窗
朝代：宋

玉釵松鬢凝雲綠。綠雲凝鬢松釵玉。雙翠礙枝長。長枝礙翠雙。色絲添意密。密意添絲色。紅映袖紗籠。籠紗袖映紅。
菩薩蠻
作者：梅窗
朝代：宋

碧窗紗透春寒極。極寒春透紗窗碧。誰送縷金衣。衣金縷送誰。玉肌生嫩粟。粟嫩生肌玉。溫處坐香茵。茵香坐處溫。
菩薩蠻
作者：梅窗
朝代：宋

點點花飛春恨淺。淺恨春飛花點點。鶯語似多情。情多似語鶯。戀春增酒勸。勸酒增春戀。顰損翠蛾新。新蛾翠損顰。
西江月
作者：梅窗
朝代：宋

雨過輕風弄柳，湖東映日春煙。晴蕪平水遠連天。隱隱飛翻舞燕。燕舞翻飛隱隱。天連遠水平蕪。晴煙春日映東湖。柳弄風輕過雨。
西江月·雨过轻风弄柳
作者：梅窗
朝代：宋
体裁：词

雨过轻风弄柳，湖东映日春烟。晴芜平水远连天。隐隐飞翻舞燕。燕舞翻飞隐隐。天连远水平芜。晴烟春日映东湖。柳弄风轻过雨。
西湖戏书二首
作者：梅窗
朝代：宋

蜿蜿翠麓秋烟涨，滟滟金波夜月澄。樽酒具时随兴遣，景多逢处曲栏凭。云巢望断望西湖，竹护梅藏隐士居。芬草绿深春盎盎，客来同揽一山孤。
西湖戏书二首·其一
作者：梅窗
朝代：宋
体裁：七言绝句

蜿蜿翠麓秋烟涨，滟滟金波夜月澄。樽酒具时随兴遣，景多逢处曲栏凭。
西湖戏书二首·其二
作者：梅窗
朝代：宋

云巢望断望西湖，竹护梅藏隐士居。芬草绿深春盎盎，客来同揽一山孤。
西湖戏书二首·其二
作者：梅窗
朝代：宋

云巢望断望西湖，竹护梅藏隠士居。
芬草绿深春盎盎，客来同揽一山孤。
西湖戲書二首·其一
作者：梅窗
朝代：宋

蜿蜿翠麓秋烟漲，灧灧金波夜月澄。
樽酒具時隨興遣，景多逢處曲欄憑。
西湖戲書二首·其二
作者：梅窗
朝代：宋

雲巢望斷望西湖，竹護梅藏隠士居。
芬草綠深春盎盎，客來同攬一山孤。
阮郎归·皇州新景媚晴春
作者：梅窗
朝代：宋
体裁：词

皇州新景媚晴春。春晴媚景新。万家明月醉风清。清风醉月明。人游乐，乐游人。游人乐太平。御楼神圣喜都民。民都喜圣神。
阮郎歸
作者：梅窗
朝代：宋

皇州新景媚晴春。春晴媚景新。萬家明月醉風清。清風醉月明。人遊樂，樂遊人。遊人樂太平。御樓神聖喜都民。民都喜聖神。
何仙姑祠
作者：梅蟠
朝代：宋

昔聞謝自然，今祠何女仙。
昌黎久不作，奇事相留傳。
當其始生時，紫雲光燭天。
煉服雲母丹，紅玉飛瓊烟。
窈窕顔不老，霞帔尚翩翩。
琪花露含蕊，瑶水月在蓮。
恍若坐深閨，真息長眇綿。
左携魏夫人，右挾夏嬋娟。
不入天台路，永同龍漢年。
何仙姑祠
作者：梅蟠
朝代：宋
体裁：古风

昔闻谢自然，今祠何女仙。昌黎久不作，奇事相留传。当其始生时，紫云光烛天。炼服云母丹，红玉飞琼烟。窈窕颜不老，霞帔尚翩翩。琪花露含蕊，瑶水月在莲。恍若坐深闺，真息长眇绵。左携魏夫人，右挟夏婵娟。不入天台路，永同龙汉年。
何仙姑祠
作者：梅蟠
朝代：宋

昔闻谢自然，今祠何女仙。
昌黎久不作，奇事相留传。
当其始生时，紫云光烛天。
炼服云母丹，红玉飞琼烟。
窈窕颜不老，霞帔尚翩翩。
琪花露含蕊，瑶水月在莲。
恍若坐深闺，真息长眇绵。
左携魏无人，右挟夏婵娟。
不入天台路，永同龙汉年。
句
作者：梅蟠
朝代：宋

沧海有风鹏翼健，青云得路马蹄轻。延相堂前偏利市，衮衣相次又来迎。
句·其一
作者：梅蟠
朝代：宋

沧海有风鹏翼健，青云得路马蹄轻。
句·其一
作者：梅蟠
朝代：宋

滄海有風鵬翼健，青雲得路馬蹄輕。
句·其二
作者：梅蟠
朝代：宋

延相堂前偏利市，衮衣相次又來迎。
句·其二
作者：梅蟠
朝代：宋

延相堂前偏利市，衮衣相次又来迎。
句·其一
作者：梅詢
朝代：宋

先帝遺弓劍，排雲上紫清。
同時受顧託，今日見昇平。
句·其三
作者：梅詢
朝代：宋

茶煮鴉山雪滿甌。
句·其二
作者：梅詢
朝代：宋

我有集仙經始在，勞君一到爲重脩。
句·其四
作者：梅詢
朝代：宋

鶴樓試望晴霞斷，鸚渚行吟綠蕙春。
吳江太湖笠澤虹橋
作者：梅詢
朝代：宋

岸傍高士陸龜蒙，羌雁曾徵戀釣筒。
船戶平居兩山下，圖經分載幾州中。
吳王墓
作者：梅詢
朝代：宋

昔見虎眈眈，今爲佛子巖。
雲寒不出寺，劍浄求離潭。
幽步蘿隨徑，高禪雪閉庵。
吳都十萬戶，烟瓦亙東南。
吳興道中
作者：梅詢
朝代：宋

野闊多桑柘，湖平溉沃田。
採蓮花樣女，載酒葉兒船。
黄犢青山下，垂楊古道邊。
行行頻北望，戀闕意懸懸。
寄呂許公
作者：梅詢
朝代：宋

十五年前忝一麾，公餘嘗得預言詩。
玉階步武爲霖早，雲路風波得志遲。
浴鳳池深春蕩蕩，觀魚臺古草離離。
重來故老休相問，請揭紗籠看舊碑。
桃源
作者：梅詢
朝代：宋

武陵風景都然改，谷口桃花鎮長在。
自從改賜鼎州名，轉覺桃源仙氣靈。
武林山十詠·冷泉亭
作者：梅詢
朝代：宋

古竇鳴幽泉，蒼崖結虛宇。
六月期客遊，披襟苦徂暑。
開窗弄清淺，吹鬢疑風雨。
不見白使君，烟蘿爲誰語。
武林山十詠·呼猿洞
作者：梅詢
朝代：宋

古澗飛白猿，寂歷不知處。
風激石上泉，僧疑月中樹。
微茫認松雪，髣髴橫樵路。
寫望增爾思，蒼蒼奈烟霧。
武林山十詠·水臺盤
作者：梅詢
朝代：宋

鶴髮山中人，疏泉鑿幽石。
如憑青玉案，分遞白雲液。
泠泠濺雕俎，瑟瑟穿吟席。
醉坐三伏中，煩襟自消釋。
武林山十詠·煉丹井
作者：梅詢
朝代：宋

仙翁道未成，棲神在巖石。
酌彼山下泉，窮年煉金液。
洞陰春始綠，苔甃秋涵碧。
緬慕不可期，憑欄望鳬舄。
武林山十詠·翻經臺
作者：梅詢
朝代：宋

靈運曾此臺，冥心住幽寂。
重繹葉上書，深藏林中跡。
遺文傳竹素，野蔓侵苔壁。
登覽殊未休，蒼山日將夕。
武林山十詠·蓮花峰
作者：梅詢
朝代：宋

巨石如芙蕖，天然匪雕飾。
盤礴峰頂邊，嬋娟秋江側。
涉川試誰探，作礪當自惜。
坐與榮落同，正心未嘗易。
武林山十詠·靈隠寺
作者：梅詢
朝代：宋

千峰凌紫烟，中有梵宮闕。
靈眄極幽棲，塵心自超越。
松篁發春靄，桂實墜秋月。
爭得謝世人，茲焉老華髮。
武林山十詠·飛來峰
作者：梅詢
朝代：宋

竺慧指此峰，飛來自靈鷲。
猿鳥曾未知，烟嵐尚依舊。
興亡謾千古，天地豈關紐。
祇恐舟壑移，他年却西走。
武林山十詠·高峰塔
作者：梅詢
朝代：宋

高塔列遠岑，亭亭幾百載。
鈴聲答夜風，輪影落滄海。
閑雲伴危級，曙日平烟彩。
欲下生暮愁，千山閉輕靄。
武林山十詠·龍泓洞
作者：梅詢
朝代：宋

矯矯淵下龍，潛神在靈府。
雲卧雖有時，泥沙可長處。
陰崖寒氣腥，峭壁烟痕古。
江樓晚眺
作者：梅詢
朝代：宋

潮落蚌耕洲，霞天雨盡收。
月來山寺候，雲駐海間秋。
野鶩馴舟遶，紅魚逐餌遊。
欣然乘此興，呼酒醉高樓。
濠州四望亭閒眺
作者：梅詢
朝代：宋

南北舟行互擲梭，長淮混混接天河。
石梁景絕虹垂渚，桐柏春深雪作波。
四望空明無俗翳，數聲欵乃有漁歌。
誰言此地殊幽僻，自我今來風味多。
疊嶂樓
作者：梅詢
朝代：宋

謝公城上謝公樓，百尺闌干挂斗牛。
碧瓦萬家烟樹密，蒼崖一檻瀑泉流。
波光灧灧前溪滿，剎影亭亭古寺幽。
此地近除新太守，綠窗明月爲君留。
真廟挽辭
作者：梅詢
朝代：宋

愁烟暗鼎湖，龍馭入清都。
陟降紅雲陛，陪歆赤帝雲。
亮陰真聖嗣，遺詔盡嘉謨。
尚見孤臣泣，蒙知直殿廬。
華亭道中
作者：梅詢
朝代：宋

晴雲唳鶴幾千里，隔水野梅三四株。
欲問陸機當日宅，而今何處不荒蕪。
虎丘
作者：梅詢
朝代：宋

鳳池初下陟孱顔，虎寺重遊啟舊關。
金鉞傳呼投釣渚，寶天輝映讀書山。
卧龍昔日曾三顧，遼鶴千年始一還。
應爲蒼生須再起，草堂蘿幄詎容閑。
詩一首
作者：梅詢
朝代：宋

楚之襄王問宋玉，玉時對以郢中歌，歌爲白雪陽春曲。
始唱千人和，再唱百人逐。
至此和者纔數人，乃知高調難隨俗。
送夏子喬招討西夏
作者：梅詢
朝代：宋

丹墀曾獨繹絲綸，御札親題第一人。
鶑喜上遷張筆力，馬諳西討仗威靈。
亞夫金鼓從天降，韓信旌旗背水陳。
耆致爾功還奏闕，圖形仍許上麒麟。
送楊可及第還鄉
作者：梅詢
朝代：宋

君恩兼喜拜維桑，路入家山道更光。
春色殿前初脫白，秋風隴上見焚黄。
偏留名紙呼先輩，喜著藍袍到故鄉。
科第孝思俱已遂，却經劍棧莫凄凉。
送蒙寺丞赴郡
作者：梅詢
朝代：宋

郢國當時唱，猶傳白雪真。
問今非昔日，和者幾何人。
遊齊山寺
作者：梅詢
朝代：宋

鳳剎岧嶢挂斷霓，鳬雲渚洳暗窗扉。
江風曉定釣人出，山月夜高禪客歸。
牆外蔓藤移過密，院中杉子落來稀。
老僧獨坐蒲團穩，自枉晴簷補衲衣。
陰陵
作者：梅詢
朝代：宋

龍虎相驅逐，干戈事戰爭。
千重漢圍合，一夜楚歌聲。
凄凉七十戰，散漫八千兵。
失道欺田父，窮途遇灌嬰。
天亡終不悟，覽古亦傷情。
題竹山寺
作者：梅詢
朝代：宋

亂山幽藹隔招提，祇許相邀入剡迷。
山樹風泉爲誰響，春城一夜到鳴雞。
华亭道中
作者：梅询
朝代：宋

晴云唳鹤几千里，隔水野梅三四株。
欲问陆机当日宅，而今何处不荒芜。
叠嶂楼
作者：梅询
朝代：宋

谢公城上谢公楼，百尺阑干挂斗牛。碧瓦万家烟树密，苍崖一槛瀑泉流。波光滟滟前溪满，刹影亭亭古寺幽。此地近除新太守，绿窗明月为君留。
句
作者：梅询
朝代：宋

先帝遗弓剑，排云上紫清。同时受顾托，今日见升平。我有集仙经始在，劳君一到为重脩。茶煮鸦山雪满瓯。鹤楼试望晴霞断，鹦渚行吟绿蕙春。
句·其一
作者：梅询
朝代：宋

先帝遗弓剑，排云上紫清。同时受顾托，今日见升平。
句·其一
作者：梅询
朝代：宋

先帝遗弓剑，排云上紫清。
同时受顾託，今日见昇平。
句·其三
作者：梅询
朝代：宋

茶煮鸦山雪满瓯。
句·其二
作者：梅询
朝代：宋

我有集仙经始在，劳君一到为重修。
句·其二
作者：梅询
朝代：宋

我有集仙经始在，劳君一到为重脩。
句·其四
作者：梅询
朝代：宋

鹤楼试望晴霞断，鹦渚行吟绿蕙春。
吴兴道中
作者：梅询
朝代：宋
体裁：五言律诗

野阔多桑柘，湖平溉沃田。采莲花样女，载酒叶儿船。黄犊青山下，垂杨古道边。行行频北望，恋阙意悬悬。
吴江太湖笠泽虹桥
作者：梅询
朝代：宋

岸傍高士陆龟蒙，羌雁曾征恋钓筒。
船户平居两山下，图经分载几州中。
吴江太湖笠泽虹桥
作者：梅询
朝代：宋

岸傍高士陆龟蒙，羌雁曾徵恋钓筒。船户平居两山下，图经分载几州中。
吴王墓
作者：梅询
朝代：宋

昔见虎眈眈，今为佛子岩。云寒不出寺，剑净求离潭。幽步萝随径，高禅雪闭庵。吴都十万户，烟瓦亘东南。
吴王墓
作者：梅询
朝代：宋

昔见虎眈眈，今为佛子岩。
云寒不出寺，剑浄求离潭。
幽步萝随径，高禅雪闭庵。
吴都十万户，烟瓦亘东南。
宿山祠
作者：梅询
朝代：宋
体裁：七言绝句

苍苍千仞接烟霓，磴道微茫挂柏梯。萝月半圭山未曙，洞房清唱有仙鸡。
寄吕许公
作者：梅询
朝代：宋

十五年前忝一麾，公余尝得预言诗。
玉阶步武为霖早，云路风波得志迟。
浴凤池深春荡荡，观鱼台古草离离。
重来故老休相问，请揭纱笼看旧碑。
寄吕许公
作者：梅询
朝代：宋

十五年前忝一麾，公馀尝得预言诗。玉阶步武为霖早，云路风波得志迟。浴凤池深春荡荡，观鱼台古草离离。重来故老休相问，请揭纱笼看旧碑。
桃源
作者：梅询
朝代：宋
体裁：古风

武陵风景都然改，谷口桃花镇长在。自从改赐鼎州名，转觉桃源仙气灵。
武林山十咏 其七 灵隐寺
作者：梅询
朝代：宋

千峰凌紫烟，中有梵宫阙。灵眄极幽栖，尘心自超越。松篁发春霭，桂实坠秋月。争得谢世人，兹焉老华发。
武林山十咏 其五 炼丹井
作者：梅询
朝代：宋

仙翁道未成，栖神在岩石。酌彼山下泉，穷年炼金液。洞阴春始绿，苔甃秋涵碧。缅慕不可期，凭栏望凫舄。
武林山十咏 其八 水台盘
作者：梅询
朝代：宋

鹤发山中人，疏泉凿幽石。如凭青玉案，分递白云液。泠泠溅雕俎，瑟瑟穿吟席。醉坐三伏中，烦襟自消释。
武林山十咏 其四 龙泓洞
作者：梅询
朝代：宋

矫矫渊下龙，潜神在灵府。云卧虽有时，泥沙可长处。阴崖寒气腥，峭壁烟痕古。何当救旱暵，奋起为霖雨。
武林山十咏·冷泉亭
作者：梅询
朝代：宋
体裁：古风

古窦鸣幽泉，苍崖结虚宇。六月期客游，披襟苦徂暑。开窗弄清浅，吹鬓疑风雨。不见白使君，烟萝为谁语。
武林山十咏·呼猿洞
作者：梅询
朝代：宋
体裁：古风

古涧飞白猿，寂历不知处。风激石上泉，僧疑月中树。微茫认松雪，髣髴横樵路。写望增尔思，苍苍奈烟雾。
武林山十咏·水台盘
作者：梅询
朝代：宋

鹤髮山中人，疏泉凿幽石。
如凭青玉案，分递白云液。
泠泠溅雕俎，瑟瑟穿吟席。
醉坐三伏中，烦襟自消释。
武林山十咏·灵隠寺
作者：梅询
朝代：宋

千峰凌紫烟，中有梵宫阙。
灵眄极幽栖，尘心自超越。
松篁发春霭，桂实坠秋月。
争得谢世人，兹焉老华髮。
武林山十咏·炼丹井
作者：梅询
朝代：宋

仙翁道未成，栖神在岩石。
酌彼山下泉，穷年炼金液。
洞阴春始绿，苔甃秋涵碧。
缅慕不可期，凭栏望鳬舄。
武林山十咏·翻经台
作者：梅询
朝代：宋
体裁：古风

灵运曾此台，冥心住幽寂。重绎叶上书，深藏林中迹。遗文传竹素，野蔓侵苔壁。登览殊未休，苍山日将夕。
武林山十咏·莲花峰
作者：梅询
朝代：宋
体裁：古风

巨石如芙蕖，天然匪雕饰。盘礴峰顶边，婵娟秋江侧。涉川试谁探，作砺当自惜。坐与荣落同，正心未尝易。
武林山十咏·飞来峰
作者：梅询
朝代：宋
体裁：古风

竺慧指此峰，飞来自灵鹫。猿鸟曾未知，烟岚尚依旧。兴亡谩千古，天地岂关纽。祇恐舟壑移，他年却西走。
武林山十咏·飞来峰
作者：梅询
朝代：宋

竺慧指此峰，飞来自灵鹫。猿鸟曾未知，烟岚尚依旧。兴亡谩千古，天地岂关纽。祇恐舟壑移，他年却西走。巨石如芙蕖，天然匪雕饰。盘礴峰顶边，婵娟秋江侧。涉川试谁探，作砺当自惜。坐与荣落同，正心未尝易。古涧飞白猿，寂历不知处。风激石上泉，僧疑月中树。微茫认松雪，髣髴横樵路。写望增尔思，苍苍奈烟雾。矫矫渊下龙，潜神在灵府。云卧虽有时，泥沙可长处。阴崖寒气腥，峭壁烟痕古。何当救旱暵，奋起为霖雨。仙翁道未成，栖神在岩石。酌彼山下泉，穷年炼金液。洞阴春始绿，苔甃秋涵碧。缅慕不可期，凭栏望凫舄。古窦鸣幽泉，苍崖结虚宇。六月期客游，披襟苦徂暑。开窗弄清浅，吹鬓疑风雨。不见白使君，烟萝为谁语。千峰凌紫烟，中有梵宫阙。灵眄极幽栖，尘心自超越。松篁发春霭，桂实坠秋月。争得谢世人，兹焉老华发。鹤发山中人，疏泉凿幽石。如凭青玉案，分递白云液。泠泠溅雕俎，瑟瑟穿吟席。醉坐三伏中，烦襟自消释。灵运曾此台，冥心住幽寂。重绎叶上书，深藏林中迹。遗文传竹素，野蔓侵苔壁。登览殊未休，苍山日将夕。高塔列远岑，亭亭几百载。铃声答夜风，轮影落沧海。闲云伴危级，曙日平烟彩。欲下生暮愁，千山闭轻霭。
武林山十咏·高峰塔
作者：梅询
朝代：宋
体裁：古风

高塔列远岑，亭亭几百载。铃声答夜风，轮影落沧海。闲云伴危级，曙日平烟彩。欲下生暮愁，千山闭轻霭。
武林山十咏·龙泓洞
作者：梅询
朝代：宋

矫矫渊下龙，潜神在灵府。
云卧虽有时，泥沙可长处。
阴崖寒气腥，峭壁烟痕古。
江楼晚眺
作者：梅询
朝代：宋

潮落蚌耕洲，霞天雨尽收。月来山寺候，云驻海间秋。野鹜驯舟绕，红鱼逐饵游。欣然乘此兴，呼酒醉高楼。
江楼晚眺
作者：梅询
朝代：宋

潮落蚌耕洲，霞天雨尽收。
月来山寺候，云驻海间秋。
野鹜驯舟遶，红鱼逐饵游。
欣然乘此兴，呼酒醉高楼。
游齐山寺
作者：梅询
朝代：宋

凤刹岧峣挂断霓，凫云渚洳暗窗扉。江风晓定钓人出，山月夜高禅客归。墙外蔓藤移过密，院中杉子落来稀。老僧独坐蒲团稳，自枉晴檐补衲衣。
游齐山寺
作者：梅询
朝代：宋

凤剎岧峣挂断霓，鳬云渚洳暗窗扉。
江风晓定钓人出，山月夜高禅客归。
墙外蔓藤移过密，院中杉子落来稀。
老僧独坐蒲团稳，自枉晴檐补衲衣。
濠州四望亭閒眺
作者：梅询
朝代：宋

南北舟行互掷梭，长淮混混接天河。
石梁景绝虹垂渚，桐柏春深雪作波。
四望空明无俗翳，数声欵乃有渔歌。
谁言此地殊幽僻，自我今来风味多。
濠州四望亭閒眺
作者：梅询
朝代：宋

南北舟行互掷梭，长淮混混接天河。石梁景绝虹垂渚，桐柏春深雪作波。四望空明无俗翳，数声欸乃有渔歌。谁言此地殊幽僻，自我今来风味多。
真庙挽辞
作者：梅询
朝代：宋

愁烟暗鼎湖，龙驭入清都。
陟降红云陛，陪歆赤帝云。
亮阴真圣嗣，遗诏尽嘉谟。
尚见孤臣泣，蒙知直殿庐。
真庙挽辞
作者：梅询
朝代：宋

愁烟暗鼎湖，龙驭入清都。陟降红云陛，陪歆赤帝雩。亮阴真圣嗣，遗诏尽嘉谟。尚见孤臣泣，蒙知直殿庐。
虎丘
作者：梅询
朝代：宋
体裁：七言律诗

凤池初下陟孱颜，虎寺重游启旧关。金钺传呼投钓渚，宝天辉映读书山。卧龙昔日曾三顾，辽鹤千年始一还。应为苍生须再起，草堂萝幄讵容闲。
诗一首
作者：梅询
朝代：宋

楚之襄王问宋玉，玉时对以郢中歌，歌为白雪阳春曲。始唱千人和，再唱百人逐。至此和者才数人，乃知高调难随俗。
诗一首
作者：梅询
朝代：宋

楚之襄王问宋玉，玉时对以郢中歌，歌为白雪阳春曲。
始唱千人和，再唱百人逐。
至此和者纔数人，乃知高调难随俗。
迭嶂楼
作者：梅询
朝代：宋

谢公城上谢公楼，百尺阑干挂斗牛。
碧瓦万家烟树密，苍崖一槛瀑泉流。
波光滟滟前溪满，剎影亭亭古寺幽。
此地近除新太守，绿窗明月为君留。
送夏子乔招讨西夏
作者：梅询
朝代：宋

丹墀曾独绎丝纶，御札亲题第一人。莺喜上迁张笔力，马谙西讨仗威灵。亚夫金鼓从天降，韩信旌旗背水陈。耆致尔功还奏阙，图形仍许上麒麟。
送夏子乔招讨西夏
作者：梅询
朝代：宋

丹墀曾独绎丝纶，御札亲题第一人。
鶑喜上迁张笔力，马谙西讨仗威灵。
亚夫金鼓从天降，韩信旌旗背水陈。
耆致尔功还奏阙，图形仍许上麒麟。
送杨可及第还乡
作者：梅询
朝代：宋

君恩兼喜拜维桑，路入家山道更光。
春色殿前初脱白，秋风陇上见焚黄。
偏留名纸呼先辈，喜着蓝袍到故乡。
科第孝思俱已遂，却经剑栈莫凄凉。
送杨可及第还乡
作者：梅询
朝代：宋

君恩兼喜拜维桑，路入家山道更光。春色殿前初脱白，秋风陇上见焚黄。偏留名纸呼先辈，喜著蓝袍到故乡。科第孝思俱已遂，却经剑栈莫凄凉。
送蒙寺丞赴郡
作者：梅询
朝代：宋

郢国当时唱，犹传白雪真。
问今非昔日，和者几何人。
阴陵
作者：梅询
朝代：宋
体裁：五言排律

龙虎相驱逐，干戈事战争。千重汉围合，一夜楚歌声。凄凉七十战，散漫八千兵。失道欺田父，穷途遇灌婴。天亡终不悟，览古亦伤情。
题桂烈女金钗
作者：梅询
朝代：宋
体裁：七言绝句

干戈一夕近山隈，烈女捐生独可哀。叹息黄巢千古恨，辘轳荒井沸金钗。
题竹山寺
作者：梅询
朝代：宋
体裁：七言绝句

乱山幽蔼隔招提，祇许相邀入剡迷。山树风泉为谁响，春城一夜到鸣鸡。
望江南·憶江南
作者：梅順淑
朝代：宋

風漸軟，暖氣滿天涯。莫道窮陰春不透，今朝樓上見桃花。花外碾香車。圍步帳，羯鼓雜琵琶。壓酒燕妓騎細馬，鞦韆高掛彩繩斜。知是阿誰家。
望江南/忆江南
作者：梅顺淑
朝代：宋
体裁：词

风渐软，暖气满天涯。莫道穷阴春不透，今朝楼上见桃花。花外碾香车。围步帐，羯鼓杂琵琶。压酒燕姬骑细马，秋千高挂彩绳斜。知是阿谁家。
望江南·忆江南·风渐软
作者：梅顺淑
朝代：宋
体裁：词

风渐软，暖气满天涯。
莫道穷阴春不透，今朝楼上见桃花。
花外碾香车。
围步帐，羯鼓杂琵琶。
压酒燕妓骑细马，秋千高挂彩绳斜。
知是阿谁家。
运庵普岩禅师像赞
作者：梦庵在居士
朝代：宋
体裁：赞

松源嫡嗣，伏虎后身。接物有验，见地不亲。丛林沾润恩波阔，万古云峰翠色新。
祈泽寺
作者：梵仙
朝代：宋
体裁：七言绝句

万里区区学宦游，江南江北几时休。朝来作别殷勤语，为谢多情黄栗留。
祈澤寺
作者：梵仙
朝代：宋

萬里區區學宦游，江南江北幾時休。
朝來作別殷勤語，爲謝多情黄栗留。
淳祐七年丁未十一月朔蔡久軒自江東提刑歸抵家時三館諸公以風霜隨氣節河漢下文章分韻賦詩送別得章字
作者：楊世奕
朝代：宋

富貴寧如節義香，也教青史播餘芳。
四年諫省歸何暮，七十新參老欲彊。
孺子早聞辭爵位，君謨今又去班行。
軺車玉節江東路，清夢時應繞建章。
題亞愚江浙紀行集句詩
作者：楊之麟
朝代：宋

上人胸次有文機，信手招來總是詩。
莫問鋪排誰句子，逼人清壓雪梅枝。
環翠軒
作者：楊介
朝代：宋

一上十餘里，携筇始可尋。
山形三面合，林影四邊深。
壁暗苔爭長，階荒草亂侵。
凭高獨覽處，烟靄滿衣襟。
句
作者：楊介如
朝代：宋

酒量春吞海，詩肩夜聳山。
踏莎行
作者：楊伯
朝代：宋

梅觀初花，蕙庭殘葉。當時慣聽山陰雪。東風吹夢到清都，今年雪比年前別。重釀宮醪，雙鉤官帖。伴翁一笑成三絕。夜深何用對青藜，窗前一片蓬萊月。
句
作者：楊伯巖
朝代：宋

東臺仙子許參元，滿月光明現大千。
徐偃王廟
作者：楊伯巖
朝代：宋

當年大德瑞朱弓，仁在斯民千古同。
故國已無徐子土，靈祠今有梵王宮。
水流簷影晴江上，山接鐘聲暮靄中。
攬轡此行因致敬，蒲團分坐聽談空。
遊九鎖·其一
作者：楊伯巖
朝代：宋

曉山雲樹碧生秋，乘興間爲洞府游。
片石却將仙路隔，負人平昔慕浮丘。
遊九鎖·其二
作者：楊伯巖
朝代：宋

亭前絕壁下飛瀑，天風夜半吹韶咸。
疑是銀河天上水，壯士挽落千丈巖。
三仙祠
作者：楊佐
朝代：宋

勝蹟傳來不記來，昔聞嘗駐漢神仙。
碑因蘇蝕無完字，址爲藤迷失舊阡。
巖屋鐙懸松外月，石鑪香散竹間煙。
翻思穀穗遺人日，陳迹寥寥一惘然。
送梵才上人歸天台
作者：楊侃
朝代：宋

忽憶幽棲地，千峰秀海濆。
歸心挂飛瀑，高迹指浮雲。
塵世宜深遯，詩名畏遠聞。
猶嗟石橋畔，凡聖路岐分。
送陳堯叟
作者：楊侃
朝代：宋

馬困炎天蠻嶺路，棹衝秋霧瘴江流。
辛勤爲國親求病，百越中無不治州。
遊梅山寺
作者：楊侃
朝代：宋

出郭塵路斷，登舟鷲嶺通。
樓臺花嶼上，鐘梵水天中。
石磴班春蘚，松門韻晚風。
蓴絲惹輕檝，雲錦散遥空。
竹逕連茶塢，山亭對藥叢。
却輸湖畔叟，朝夕訪支公。
遊龍瑞觀
作者：楊侃
朝代：宋

泛舟秋水一湖平，入觀松風數里清。
丹井有泉仙跡在，玉書藏穴禹功成。
步虛夜月千峰靜，投簡春霖萬壑盈。
述記賀知章手筆，題詩元相國聲名。
結廬野客前谿住，採朮幽人絕頂行。
杉檜影侵山殿冷，星辰光逼醮壇明。
降仙臺畔看雲過，射的潭邊聽鶴鳴。
樵客多聞逢異事，洞天都不遠重城。
林閒窗戶塵難到，衣上煙嵐暮自生。
不待照湖天子賜，欲將長往換浮榮。
句
作者：楊信祖
朝代：宋

共約城南方。
三巖石
作者：楊修
朝代：宋

蘿蔓藤花歲自添，露痕還似雨痕沾。
莫將廢苑爲閒地，猶可巖巖作具瞻。
三斷石
作者：楊修
朝代：宋

孫吳紀德舊刊碑，埋沒蟠螭與伏龜。
惆悵石岡三斷在，至今猶似鼎分時。
儀賢堂
作者：楊修
朝代：宋

兩兩鶉衣白髪翁，講筵談柄坐生風。
昭明太子歡相得，應與商山四皓同。
北渠
作者：楊修
朝代：宋

金殿分來玉砌流，黑龍河撒鳳池頭。
後庭花落恩波斷，翻與南塘作御溝。
半陽湖
作者：楊修
朝代：宋

江南龍節水爲鄉，水不純陰有半陽。
一片湖光共深淺，兩般泉脈異溫凉。
層城觀
作者：楊修
朝代：宋

秋星如彈月如梳，宮妓香添乞巧爐。
萬縷千針同一意，眼穿腸斷得知無。
應潮井
作者：楊修
朝代：宋

碧甃時時減復增，山頭海面密相應。
古來泉脈誰穿過，潮落潮生不蹔澄。
東冶亭
作者：楊修
朝代：宋

忍淚相看酒共持，一生心事幾人知。
年年折盡東亭柳，此別綿綿無盡期。
桃葉渡
作者：楊修
朝代：宋

桃葉桃根柳岸頭，獻之才調頗風流。
相看不語橫波急，艇子翻成送莫愁。
焚衣街
作者：楊修
朝代：宋

短頭金縷又珠胎，煙緒香雲晝不開。
御路傍人皆歎息，逡巡紅焰作青灰。
燕雀湖
作者：楊修
朝代：宋

平湖岸側見高墳，萬土銜來燕雀群。
鑑面無波天一色，此中文藻似儲君。
白楊路
作者：楊修
朝代：宋

殘枝敗葉幾霑春，莫問栽培迹已陳。
細雨斜風恨無力，蕭蕭滿路更愁人。
白都山
作者：楊修
朝代：宋

駕鶴驂鸞自古聞，策名仙籍是真君。
天邊舊迹無尋處，滿目青山空白雲。
秦淮
作者：楊修
朝代：宋

一氣東南三斗牛，祖龍空爲子孫憂。
金陵地脈何曾斷，不覺真人已姓劉。
臺城
作者：楊修
朝代：宋

六朝遺跡好山川，宮闕灰寒草樹烟。
江令白頭歸故國，多情合賦黍離篇。
金陵覽古·直瀆
作者：楊修
朝代：宋

晝役人功夜鬼功，陽開陰闔幾時終。
不聞擲土江中語，爭得盈流一水通。
長命洲
作者：楊修
朝代：宋

梁武慈悲不鼎烹，蒙恩豢養亦虛名。
狐狸口腹應潜飽，就死多于日放翁。
靈和殿
作者：楊修
朝代：宋

得地恩深雨露徧，丹墀左右玉階前。
君王屬意君知否，恰似風流美少年。
青谿
作者：楊修
朝代：宋

傾城傾國兩妃嬪，此地聞名不見人。
潜想舊時紅粉面，落花風裏步香塵。
馳道
作者：楊修
朝代：宋

路平如砥直如絃，官柳千株拂翠烟。
玉勒金鑣天下駿，急於奔電更加鞭。
麾扇渡
作者：楊修
朝代：宋

旌旗爍石刃凝霜，甲楯如龍人似狼。
羽扇一揮風偃草，策勳多謝顧丹陽。
齊雲觀
作者：楊修
朝代：宋

上界笙歌下界聞，縷金羅袖鬰金裙。
倚闌紅粉如花面，不見巫山空慕雲。
郡舍偶書
作者：楊偕
朝代：宋

偃息鈴齋度歲華，著書人聖笑聱牙。
斯文自信驚天地，吾道誰知繫國家。
獨愛杉篁寒不變，更憐江海闊無涯。
因思朝市爭名地，何似優游刺史衙。
紹興己巳游洞霄
作者：楊偰
朝代：宋

青山九鎖隔凡緣，福地潜通小有天。
古洞落花春寂寂，空山亂石水涓涓。
金丹翠箬藏千歲，芝草瑯玕定幾年。
惆悵何時謝塵事，山中長作地行仙。
題天台福聖觀瀑布
作者：楊偰
朝代：宋

積雪懸崖照幽谷，轟雷破石響空山。
直疑天上銀河水，倒瀉千巖萬壑間。
上知郡宋大卿
作者：楊傑
朝代：宋

縣弩曾陪竹馬迎，清風千里畏神明。
三朝史榮推循吏，九寺官班重正卿。
道氣養成髭轉黑，民情照盡法從輕。
異時歸去黄金闕，留得甘棠歲歲榮。
丞相王舒公贊
作者：楊傑
朝代：宋

天子元老，坐而論道。
赫赫具瞻，傅巖惟肖。
五洩禪寺
作者：楊傑
朝代：宋

祖師平昔撥雲開，一榻靈秋一石臺。
青玉成圍千嶂合，黑龍分勢五溪來。
禪心不動澄潭月，俗耳常驚靜夜雷。
卻笑興公遊未到，祇將佳句賦天台。
五老峰
作者：楊傑
朝代：宋

乾坤重年德，五老固蒼顔。
億萬的間壽，二三雲外山。
天高漢星聚，世治舜臣閑。
應笑遊河客，悠悠去不還。
五雲叟琴閣
作者：楊傑
朝代：宋

朝望五雲山，暮望五雲山。
望之欲去未得去，抱琴登閣聊怡顔。
琴聲噴潺湲，意在山之泉。
琴聲險欲絕，意在山之巔。
五雲之山不須到，勸君但作五雲操。
仙居劍履
作者：楊傑
朝代：宋

雲雷峰百尋，硤石潭千尺。
塵埃飛不到，山水相照碧。
右顧唐相碑，下有天師宅。
古人安在哉，劍履空遺跡。
仙都山
作者：楊傑
朝代：宋

有路入仙都，何人到鼎湖。
秋風夜來急，吹落碧蓮無。
休老堂銘
作者：楊傑
朝代：宋

妙高峰頂，不住正處。
毗耶離城，別聞一路。
鐵鉢銅瓶，葛巾草履。
付者不取，取者不付。
谷有歸雲，木凝甘露。
師子嚬伸，象王回顧。
門外老胡，一葦橫度。
余卿新第
作者：楊傑
朝代：宋

章水營居不日成，皇華詩價敵連城。
簷牙雨過千鱗碧，池面風閑一鑑清。
脩竹短牆儒者宅，白頭青眼故人情。
莫憂退處生涯薄，鶴引新雛遶砌行。
元會
作者：楊傑
朝代：宋

歲令春爲首，人君德體元。
宸居太極殿，星拱紫微垣。
曆運千齡協，梯航萬里奔。
同時稟正朔，大號一乾坤。
謀野曾綿蕞，沿波未滌源。
典章歸獨斷，期會肅常尊。
禮樂諧虞舜，師儒陋叔孫。
曲臺司肄習，執法糾譁諠。
舊史精窮討，非經不引援。
殊疆今輻輳，古轍此還轅。
陛峻黄麾建，旗張直蓋屯。
地圖包海畫，庭燎徹宵燔。
班位分賢戚，銅璣定曉昏。
仙盤凝沆瀣，禁漏瀉潺湲。
呼旦傳雞唱，填街列虎賁。
六軍衣錦繡，八駿轡璵璠。
綬采由官别，冠梁以秩論。
國容修鹵簿，武事設櫜鞬。
鼓吹依宫架，關扄闢路門。
簴文雕猛鷙，路飾繢蟠蜿。
牙瑑中嚴版，珠聯告止旛。
金床置符寶，土貢雜瑶琨。
百辟稽名實，諸王固屏藩。
立墀隆輔弼，述職簡要番。
省寺興頹敝，材能慎選掄。
班齊序鸞鷺，仗轉駭鯨鯤。
圭鎮唐儀易，袍紗漢制存。
鞘鳴龍扇合，簾卷獸煙噴。
陟降天威重，顒昂玉色温。
泰平安可象，造化本何言。
悅豫陰陽盛，淵深宇宙呑。
江河宗渤海，山岳望崐崘。
牘奏龜麟應，書先稼穡繁。
歷階臣委佩，宣詔使臨軒。
進有稱觴慶，初無解劍煩。
南山賦周雅，北斗揖堯樽。
濟濟華夷抃，雍雍信義惇。
登歌形瑞物，旅舞異梨園。
翠鳳聞簫集，朱熊負案蹲。
四清備鐘磬，二律下匏塤。
寵錫需雲澤，均霑湛露恩。
拜吟三夏享，饔盛九牢飱。
受觶充醇醴，加肴飫熟蹯。
摰勤供鴈雉，羞潔具蘋蘩。
布治從丹闕，懷仁感陸渾。
祥光騰廣坐，和氣冒陳根。
蓬島風長習，扶桑日向暄。
前楹秀芝草，阿閣長鶵鵷。
社稷生靈福，邦家政敎敦。
年年朝溥率，基業壯中原。
再和
作者：楊傑
朝代：宋

君賦江山數十篇，人疑吟苦鬢皤然。
洞庭有浪寒欺晝，太華無雲翠插天。
鷙鳥懦飛徒累百，疲兵重戰必當千。
席間莫訝賡酬速，詩債從来笑隔年。
再和
作者：楊傑
朝代：宋

詩將曾持造化權，何須功業勒燕然。
生涯書外都無物，興味壺中别有天。
君解扁舟帆五兩，我慚佳客履三千。
吾皇貴老多優賜，好乞湖山不計年。
凈居寺
作者：楊傑
朝代：宋

達人到岸不須船，留寄寒雲幾百年。
欲問上方多少遠，爲言先過凈居天。
凌歊臺
作者：楊傑
朝代：宋

大明七年暮冬月，宋武南巡立雙闕。
鑾輿先幸凌歊臺，雲中簫鼓轟春雷。
六龍一去曉無迹，山花野鳥空相憶。
翠羽鳴鞭來不來，景陵芳草年年碧。
凌雲行
作者：楊傑
朝代：宋

淮國耕釣夫，素嗜山川樂。
補吏来盱江，潛解藍綬縛。
獨上凌雲亭，青梯入寥廓。
萬象富觀覽，面面峻巖壑。
天風襲衣襟，綵霞半空落。
仙家雞犬鳴，驚起巢松鶴。
勝遊最後時，萍梗念飄泊。
回首顧人間，紅塵滿城郭。
别安廷老
作者：楊傑
朝代：宋

山色淺深煙靄裏，客情去住别離中。
臨川聚會應不久，明日扁舟乘便風。
劉彦輔乞侍飬
作者：楊傑
朝代：宋

變化未隨雷煥劍，晨昏願服老萊衣。
山堂大飲不敢醉，應恐倚門人望歸。
劉純之以便親請還蜀
作者：楊傑
朝代：宋

通守臨川郡，家山夢翠微。
願辭靈運史，欲着老萊衣。
萬事樽前盡，片心天外歸。
金烏伴征棹，日日向西飛。
勿去草
作者：楊傑
朝代：宋

勿去草，草無惡，若比世俗俗浮薄。
君不見長安公卿家，公卿盛時客如麻。
公卿去後門無車，唯有芳草年年加。
又不見千里萬里江湖濱，觸目凄凄無故人，惟有芳草隨車輪。
一日還舊居，門前草先除。
草於主人實無負，主人於草宜何如。
勿去草，草無惡，若比世俗俗浮薄。
及第東歸逢元舉
作者：楊傑
朝代：宋

與君去歲金陵遊，七月十日離楚州。
酒闌浩歌古亭下，白日雷雨催行舟。
片帆乘風破險浪，冉冉飛過蘆花洲。
我時幸預鼇頭薦，君以才術公卿留。
人生聚散散或聚，忽忽今會如萍浮。
君行何以贈君别，莊鵬九萬摶髙秋。
古行路
作者：楊傑
朝代：宋

古行路，古行路，今人欲追古人去。
古人去遠何可追，後人視今如古時。
君不見去年春風去已久，今年春風亦依舊。
古鑑謠
作者：楊傑
朝代：宋

鐡鑑埋重泉，知經幾寒暑。
山翁築春田，得之南澗滸。
磨刮追光輝，雲卷秋蟾吐。
斂袵正面視，歷落露心府。
壞垣試一照，陰靈吼風雨。
我欲匣此鑑，西上獻人主。
不願鑑其鑑，願君鑑於古。
桀紂不鑑古，基業傾湯禹。
幽厲不鑑古，綱紀頽文武。
吾皇寶其鑑，清風塞寰宇。
句·其一
作者：楊傑
朝代：宋

碧玉莫加千嶂石，黄金難買一谿雲。
句·其七
作者：楊傑
朝代：宋
体裁：句

偃月仙翁羽化初。
句·其三
作者：楊傑
朝代：宋

借取雲山爲帳幕，合教僧屋斷塵埃。
句·其二
作者：楊傑
朝代：宋

千古伏龍山。
句·其五
作者：楊傑
朝代：宋

山橫大秀一峰高，水入平湖千里遠。
句·其六
作者：楊傑
朝代：宋

儒釋精通內外全。
句·其四
作者：楊傑
朝代：宋

更在朱欄綠水濱。
同浩然正叔賦夏英公宅延春亭得登字
作者：楊傑
朝代：宋

九衢塵土衮車聲，一到延春世慮澄。
暖律解敎寒谷變，熙臺還許衆人登。
蘭生舊砌香連續，花入名園價益增。
莫笑冷官聯騎過，長安城裏有誰曾。
吳興明月樓
作者：楊傑
朝代：宋

江南地暖少嚴風，九月炎涼正得中。
溪上玉樓樓上月，清光合作水晶宮。
和伯瞻郎中登郡城北樓
作者：楊傑
朝代：宋

樓上高吟思入微，白雲隨步拂人衣。
幾行塞鴈斷不斷，千里客帆歸未歸。
倉廩稻粱知國富，弟兄疆境樂家肥。
望中孰謂長安遠，路去江南只數圻。
和劉景文路分成考
作者：楊傑
朝代：宋

新春書一考，舊學惜三餘。
弗厭詩情淡，從敎世味疏。
清時閑將帥，長日玩圖書。
愛我錦溪月，約來相伴居。
和晚登故豐門
作者：楊傑
朝代：宋

故豐門近子真家，樓上高吟冰齒牙。
帆似馬來思杜牧，劍爲龍去憶張華。
溝還故道穿城角，沙漲平川壓水涯。
江外西山銜落日，幾重蒼翠襯餘霞。
和朝回·其一
作者：楊傑
朝代：宋

官閑無謁禁，朝退自賓稀。
開卷逢先覺，忘言接上機。
百千三昧悟，四十九年非。
老矣陶彭澤，浩歌胡不歸。
和朝回·其二
作者：楊傑
朝代：宋

氣平無病惱，心定覺身閑。
禮局容尸素，仙科玷潤刪。
馬駑猶勉駕，鳥倦合知還。
舊隱廬山下，蓬茅屋數間。
和李義山盤豆館藂蘆有感
作者：楊傑
朝代：宋

盤豆蒼珉刻舊吟，清風自可滌煩襟。
庭蘆邂逅開青眼，澤國歸投是素心。
鄉夢不知家遠近，世塗休問迹升沉。
陽春一曲一樽酒，遮莫秋聲四面砧。
和程太卿雨中登物華樓
作者：楊傑
朝代：宋

澤國連朝雨，春山半夜雷。
登樓寒食近，隔岸畫屏開。
沙鳥飛還止，漁舟去復来。
年年南浦草，相伴綠波迴。
和穆父待制竹堂
作者：楊傑
朝代：宋

會稽風土竹相宜，傍竹爲堂趣自奇。
內史舊居經幾代，此君髙節似當時。
林無暑氣客頻到，笋過鄰牆僧不知。
莫夾桃花引蜂蝶，實成須與鳯凰期。
和穆父待制蓬莱觀雪
作者：楊傑
朝代：宋

戊辰歲歷長，兩春一逢臘。
上瑞兆豐年，同雲彌六合。
初如天馬来，奔入銀河蹋。
梁苑客後至，郢樓曲難答。
錦繡方還里，罇罍喜開閣。
光照孫康書，寒恤袁安榻。
但愛川陸平，不問瑶珉雜。
扁舟欲泛剡，凛氣若浮漯。
龍圖屢烹試，風腋頓爽颯。
明月交清輝，絳籠不燃蠟。
和章學士祈晴昭亭山
作者：楊傑
朝代：宋

洪範八政一曰食，民非稼穡胡爲生。
江南風俗重圩垾，歲遇豐稔倉箱盈。
嘉祐六年宛陵郡，積月霖雨妨秋成。
昔之鬱鬱若雲秀，今也泛泛猶青萍。
豈惟百姓失所望，將恐祭祀無粢盛。
集仙到郡爲憫惻，齋心命駕祈昭亭。
昭亭山下欲回轍，太陽赫赫輝雙旌。
老農乘時得刈穫，清風和氣謳歌聲。
我知夫子禱已久，由有盛德通神明。
願公移此福天下，陰陽調燮歸和羮。
和謝判官宴南樓
作者：楊傑
朝代：宋

邂逅南軒須水濆，名言間發蘭桂芬。
道義相投有餘樂，賓主交照無繁文。
忠臣寤寐在北闕，古風歌詠追南薰。
出關不覺行役苦，舉頭時見孤飛雲。
和謝聖藻遊錦川
作者：楊傑
朝代：宋

錦川亭上雨霏微，太守齋航卷畫旂。
步入名園鶯慣見，歌隨流水鷺驚飛。
凭高自有千峰聚，飲劇方知萬事非。
卻恐丹陽赴官去，此心當共白雲歸。
和酥花二章·其一
作者：楊傑
朝代：宋

姑射山中冰雪膚，造花憑仗箸頭酥。
生成自有神仙術，點化亦同天地爐。
全用陰功催氣候，不從凡土起根株。
頓敎寒處萌春物，鄒律回陽得似無。
和酥花二章·其二
作者：楊傑
朝代：宋

一盤花卉鬭工夫，孰謂真酥勝假酥。
白石萌芽生玉種，寒林枝幹守丹爐。
縷金滴粉休隨俗，翦綵黏膏近守株。
翻憶嶺頭梅带雪，使歸曾得信音無。
和酬子中舍人
作者：楊傑
朝代：宋

待次歸来偃月城，鄰公笑我拙謀生。
藏書有穴期傳世，負郭無田不問耕。
朝市風波誰弄險，江湖魚鳥自忘情。
吴門建第君何晚，水閣山齋到便成。
和酬子瞻內翰贈行長篇
作者：楊傑
朝代：宋

雲濤擁開滄海門，鼓鼙萬叠鳴江村。
仙翁引我峰頂望，耳目驚駭難窮源。
黄金鑄鯨爲酒樽，桂漿透徹冰雪盆。
吴歌楚舞屏不用，夾道青玉排雲根。
經綸事業重家世，昔聞父子今季昆。
九丹煉就鼎竈温，刀圭足以齊乾坤。
我行欲别湖山去，爲我索筆書長言。
照乘不假明月珠，自有光焰生軺軒。
和酬致政朱殿丞
作者：楊傑
朝代：宋

挂冠清世詠歸田，舟縱江湖養浩然。
水底病龍思致雨，樹頭老鶴懶沖天。
詩因社友編三百，酒爲春風費十千。
今古辭榮人不少，惟君知足最當年。
和酬赤松莊陳天貺
作者：楊傑
朝代：宋

花壓欄干木插天，不知經始自何年。
爲憐水石留終日，謾拂莓苔寫數篇。
籠碧裁紗非我望，梯雲名集自家傳。
氣蒸波撼多才思，應笑襄陽孟浩然。
和錢越州穆贈惠州弟
作者：楊傑
朝代：宋

燕集蓬山雨過涼，湖光何獨負知章。
萬家桃李春風國，兩郡旌旄晝錦鄉。
和樂豈煩鳴管磬，醺酣非止爲杯觴。
遙應大庾嶺頭去，南北枝間梅子黄。
和黄倅别諸公·其一
作者：楊傑
朝代：宋

豫溪春雨江湖平，蒼壁洲邊春草生。
吏民出郭自歸去，草間流水隨君行。
和黄倅别諸公·其二
作者：楊傑
朝代：宋

垂楊陰裏繫行舟，隔岸數聲黄栗留。
異日相逢定何處，莫辭春蟻一杯浮。
咏南山諸勝·寂室
作者：楊傑
朝代：宋

白雲隔塵喧，虛堂太岑寂。
寒盡春自來，鶯啼報消息。
咏南山諸勝·方圓菴
作者：楊傑
朝代：宋

地方不中矩，天圓不中規。
方圓菴裏叟，高趣有誰知。
咏南山諸勝·歸隱橋
作者：楊傑
朝代：宋

道人從此歸，影不入廛市。
端坐笑浮雲，往來太多事。
咏南山諸勝·沖泉
作者：楊傑
朝代：宋

不汲泉不盈，愈汲泉愈清。
湛然有常德，隨氣利群生。
咏南山諸勝·滌心沼
作者：楊傑
朝代：宋

縱有狂風生，未嘗險浪起。
何當招世人，來此鑒清泚。
咏南山諸勝·潮音堂
作者：楊傑
朝代：宋

潮來音普聞，潮平音亦歇。
孰若此山堂，潮音未嘗絕。
咏南山諸勝·照閣
作者：楊傑
朝代：宋

幽人無適莫，乘興登高閣。
夜月鎖雲林，春花繡巖壑。
咏南山諸勝·獅子峰
作者：楊傑
朝代：宋

巖風壯威猛，晴雷隱哮吼。
無心露爪牙，百獸自奔走。
咏南山諸勝·薩埵石
作者：楊傑
朝代：宋

解虎錫常閑，飼虎石常在。
亡軀度有情，清風幾千載。
咏南山諸勝·訥齋
作者：楊傑
朝代：宋

天道竟何言，四序自流轉。
迺知毗耶翁，雖默真大辨。
咏南山諸勝·閑堂
作者：楊傑
朝代：宋

趙公歸休年，訪師翠微間。
始知浮世上，白日兩人閑。
咏南山諸勝·風篁嶺
作者：楊傑
朝代：宋

微風搖瑯玕，蕭瑟嶺一道。
萬帚掃晴空，纖塵不可到。
咏南山諸勝·龍井
作者：楊傑
朝代：宋

崖下一泓泉，窈奧不可測。
有時靈氣生，散作人間澤。
圓寂庵銘
作者：楊傑
朝代：宋

萬法一源，萬念一息。
法無不圓，念無不寂。
強名而名，車塵馬跡。
是庵何如，風清月白。
夏日天慶觀水閣
作者：楊傑
朝代：宋

錦繡堤邊曲徑通，登臨不覺俗愁空。
聲喧枕簟芭蕉雨，香撲罇罍菡萏風。
池景信皆塵外物，道家疑在畫圖中。
南樓有客頻回首，應認蓬莱第幾宫。
夜泊偶書
作者：楊傑
朝代：宋

過得重湖日已斜，相依漁艇宿蒹葭。
故園水面一千里，明月渡頭三四家。
客路漂流身似梗，世途紛冗事如麻。
卻欣歸去逢寒食，醉倒春風爛漫花。
天台三賢堂·寒山
作者：楊傑
朝代：宋

家住天台寺，雲巖萬丈潭。
本來人不識，饒舌是豐干。
天台三賢堂·拾得
作者：楊傑
朝代：宋

拾得元無姓，山前拾得來。
常攜一敝箒，不是掃塵埃。
天台三賢堂·豐干
作者：楊傑
朝代：宋

從來清凈土，鼎足聖賢聚。
騎虎歸故鄉，世人猶未悟。
天台思古
作者：楊傑
朝代：宋

遊人行盡天台路，山家杳杳知何處。
唯有山前一派溪，落花依舊流春暮。
天寶洞·其一
作者：楊傑
朝代：宋

層梯險峻出瑤臺，遊者多從半路回。
天寶洞中如不到，西山元似不曾來。
天寶洞·其二
作者：楊傑
朝代：宋

極玄真人養真處，石門隔斷紅塵路。
玉簾今古不曾收，只有白雲晚歸去。
天章俞待制輓詩三首·其一
作者：楊傑
朝代：宋

材與時相會，聲華孰可攀。
東堂升秘籍，內閣叙清班。
餘慶千年遠，浮生一夢還。
故鄉聞訃日，雲黯四明山。
天章俞待制輓詩三首·其三
作者：楊傑
朝代：宋

節制當方面，恩威號令明。
黠羌知效順，叛俗乞歸耕。
一夕流星隕，中年逝水傾。
祠堂嚴歲享，耆舊致精誠。
天章俞待制輓詩三首·其二
作者：楊傑
朝代：宋

熙寧治百川，獻議闢民田。
平昔不毛地，於今大有年。
至忠期報國，上策在安邊。
士論追賢業，臨風一泫然。
太白桃花潭
作者：楊傑
朝代：宋

桃花潭似武陵溪，太白仙舟去路迷。
岸上踏歌人不見，年年空有鷓鴣啼。
妙蓮閣
作者：楊傑
朝代：宋

天台有新閣，勝地近塔廟。
影浸碧琉璃，沿洄去山嶠。
蓮生污泥中，白日有明竅。
花實相表裏，光色互炳曜。
處空不染水，烈火豈其燎。
寶藏諸如來，端坐滿法要。
青目付上士，不待舉花笑。
芳香初洞達，宿病已能療。
凈土記珍色，機感願力召。
三時有開發，一本常寂照。
不讀智者書，豈知此蓮妙。
子陵釣臺
作者：楊傑
朝代：宋

高風誰得似先生，七里溪山當畫屏。
功業不隨東漢祖，光芒獨應少微星。
蘭臺有史傳名姓，蓬戶無人問醉醒。
若使當時忘故態，何由千古羨鴻冥。
子隱臺
作者：楊傑
朝代：宋

平西義戰幾百載，江左空遺子隱臺。
鄉俗尚傳三害去，地基曾見六朝来。
人隨逝水年年遠，山似屏風面面開。
誰與宜興尋舊宅，至今藏在白雲堆。
寶林院五松
作者：楊傑
朝代：宋

葛洪井上兩三株，不與孤秦作大夫。
借問東山歲寒木，得無羞見水西無。
屏石謠贈郭功父
作者：楊傑
朝代：宋

屏石屏石何嶃巖，云初得自江之南。
沙埋土蝕幾千載，無人辨别嗟沉淹。
浄空居士物鑒精，獲之不貴黄金兼。
清泉洗滌露真璞，野雲凝結堆濃藍。
巫峽山前暮雨霽，參差十二挑峰尖。
比千骨朽心不朽，通竅至今存四三。
蜂房蟻垤豈足數，或疏或密争嶔嵌。
銅臺古研置其下，一片皴碧沉寒潭。
唐朝牛公嗜怪石，取之不已其亦貪。
争如夫君一勝百，得此自足無傷亷。
我嘗乘醉到君家，臨風叩以蒼玉簪。
其聲淸越合律吕，簨簴可與大樂參。
何當琢磨中勾股，列爲編磬歌雲咸。
問君考擊薦郊廟，孰若藏在青山庵。
山房枕上作
作者：楊傑
朝代：宋

十里溪源尋未見，忽逢茅屋白雲堆。
竹床紙帳睡正穩，無奈野猿驚覺來。
崔仲岳隱居松江以丹白黑飾舟曰鶴舟括蒼周子韶無爲楊次公治平三年夏六月會仲岳於繁昌蓬萊亭勉其罷鶴舟以應書席上聯句送之
作者：楊傑
朝代：宋

且就飛龍牓，休登白鶴舟。
隴書方勸駕，閬苑莫回頭。
丹頂歸滄海，霜翎擲素秋。
海鵬期變化，仙驥任沈浮。
煙月閑三島，功名重五侯。
須知馳鳳詔，便是釣鼇鈎。
已得沖天便，無思擊楫遊。
楚醪鏗逸韻，湘瑟助冥搜。
南浦成春别，北山空夜愁。
九臯聞象魏，一葉寄汀洲。
世氣騎風虎，機心走海鷗。
昔年嗟鷁退，今日並麟遊。
八月仙槎駛，千齡聖運優。
市朝真大隱，箕潁謾清流。
鼓枻雖漁父，乘桴笑仲由。
片帆從此卷，舊氅亦應留。
冠珮重華國，鶯花四皓樓。
雄文高鴈塔，大醉憶蓬丘。
勳若書青史，幢須建碧油。
蘭橈好重舉，乘取上揚州。
幽谷吟上歐陽內翰
作者：楊傑
朝代：宋

滁山插空望不足，行信馬蹄入幽谷。
生平未慣塵外遊，先酌寒溪洗塵目。
自疑身是武陵客，誤逐桃花迷水曲。
欲窮本始問歲月，亭上雄文鑿青玉。
意高語險測難到，拂散白雲再三讀。
乃知造作自混沌，山神固護寶藏匵。
路歧未許車馬通，白日蒼煙走麋鹿。
一從紫府仙人來，指出洞天三十六。
膏澤疏開不死泉，棟梁養成歲寒木。
靈苗異草無根株，搖蕩清香過林麓。
峰巒圍匝别是天，天在山中成大畜。
先生之心此其象，往行前言深藴蓄。
議論吐爲仁義辭，文章散作生靈福。
默笑真工功未醇，餖飣春風弄紅綠。
聃云谷得一以盈，以一能應無窮聲。
千古萬古聲不盡，先生得之爲聲名。
公之聲名公之心，日益遠大日益深。
愚儒耳目所不及，奮筆空成幽谷吟。
廉溪
作者：楊傑
朝代：宋

山爲羌仙傳舊姓，溪因亷士得新名。
願持一勺去南海，直使貪泉千古清。
廬山五笑·無爲子
作者：楊傑
朝代：宋

我笑無爲子，遊山學古人。
康廬不能住，騎馬入紅塵。
廬山五笑·遠師
作者：楊傑
朝代：宋

我笑東林寺，孤高遠法師。
種蓮招社客，平地鑿成池。
廬山五笑·開先招老
作者：楊傑
朝代：宋

我笑開先老，家風雙劍高。
雲間本無事，拭目看金毛。
廬山五笑·陶淵明
作者：楊傑
朝代：宋

我笑陶彭澤，聞鐘暗皺眉。
籃輿急回去，已是出山遲。
廬山五笑·陸先生
作者：楊傑
朝代：宋

我笑陸簡寂，修真脫世埃。
九霄一飛去，重入舊山來。
延陵季子廟
作者：楊傑
朝代：宋

戰國干戈禮義隳，延陵高節救周衰。
當時若嗣諸侯統，後世誰傳十字碑。
生死不欺留劍約，興亡都在審音知。
名儒如欲修前史，列傳應須次伯夷。
張公洞
作者：楊傑
朝代：宋

慶曆初還自霅川，曾攜琴酒訪真仙。
洞天不隔三千界，俗駕重來四十年。
羽寶結成鍾乳石，朱籐蒙罩畫溪船。
樵夫不識賾山叟，欲與何人講易篇。
張司封泗上春運
作者：楊傑
朝代：宋

經綸才術致唐虞，暫出東南摠轉輸。
德敎久爲諸郡法，國家何止十年儲。
清風繼世留淮甸，和氣先春入汴渠。
不日召歸調鼎鼐，一封天上紫泥書。
徐賢亭偶成
作者：楊傑
朝代：宋

湖外青山在，湖邊人不歸。
古今無問處，幽鳥下漁磯。
得安肅顔舅書再成哀詞
作者：楊傑
朝代：宋

安肅書来倍痛傷，痛傷窮苦盛時亡。
三千蟬蜕人何處，十載龍山夢一場。
我愧動心非孟子，誰能鼓缶學蒙荘。
夜臺難寄登科信，淚滴春衫弔夕陽。
御試求遺書於天下
作者：楊傑
朝代：宋

炎德侔三代，文章歎燼餘。
千金期重賞，諸郡購遺書。
東魯藏經出，西秦挾律除。
儒生搜簡畢，謁者騖軒車。
闕史修蘭省，亡詩補石渠。
願觀新四部，清禁直明廬。
恭軒
作者：楊傑
朝代：宋

春雷驚起蒼龍角，春風擺開紫雲籜。
掃斷紅塵不得来，翠羽旌幢擁髙閣。
髙堂老人年八十，朱衣省郎侍旁立。
追懷手植先大夫，栽培灌溉何勤劬。
濃陰潛蔽芝蘭徑，美實飽供鸞鳯雛。
幽軒得名名曰恭，見此還與桑梓同。
豈惟雪霜不可改，年年髙節搖清風。
懷黄梅三閣·吟閣
作者：楊傑
朝代：宋

二十年前令，曾來閣上吟。
如今頭已白，詩有壯時心。
懷黄梅三閣·醉閣
作者：楊傑
朝代：宋

江邊醉長官，昔慕陶彭澤。
未賦歸去來，於今有慚色。
懷黄梅三閣·釣閣
作者：楊傑
朝代：宋

屏去竿頭餌，非唯用直鈎。
我來魚不避，魚信我無求。
折柳亭和林子中
作者：楊傑
朝代：宋

行人折柳楚江頭，帆去帆來幾日休。
飛絮不知漂泊苦，展眉誰顧别離愁。
五株彭澤清風在，千里隋隄勝氣浮。
莫惜一枝臨水贈，使君將解濟川舟。
斗野亭
作者：楊傑
朝代：宋

八月風髙浪渺瀰，仙公醉倚海槎枝。
夜深曾傍亭邊過，亭上主人知不知。
方干故居
作者：楊傑
朝代：宋

千載富春渚，先生家獨存。
元英播寰宇，丹桂付兒孫。
文正重高節，子陵同享尊。
泊舟明月夜，重爲弔吟魂。
施肩吾書堂
作者：楊傑
朝代：宋

玉京高謝黄金榜，石室來乘白鹿車。
山後暗通天寶洞，眼前便是地仙家。
時聞清夜雪中犬，回視紅塵井底蛙。
五百年前人未死，芭蕉源上鎖煙霞。
春蘭
作者：楊傑
朝代：宋

春蘭如美人，不採羞自獻。
時聞風露香，蓬艾深不見。
晝錦堂
作者：楊傑
朝代：宋

功成身退正康强，憑軾歸來晝錦光。
門外節旄交畫戟，境中桑梓間甘棠。
兩朝將相經綸業，千古弦歌禮義鄉。
父老未勞思再見，聖君方眷股肱良。
景雲軒
作者：楊傑
朝代：宋

南城城外山崔嵬，景雲軒上無塵埃。
雙溪水落逐年急，白髮僧歸何日来。
畫屏滿目萬瓦合，幾人到此心如灰。
景靈宫
作者：楊傑
朝代：宋

仙宗司玉曆，帝系出璇霄。
功業超千載，威靈會六朝。
聖孫嚴子事，神武耀文昭。
游渭衣冠在，違顔咫尺遙。
奉安先上衮，守衛肅中貂。
重屋華天篆，櫺星屏俗囂。
麾幢迎寶輦，象魏起祥飈。
霞醴充流瓉，芝房陋焫蕭。
降升瞻穆穆，謦欬聽寥寥。
複道悲追漢，靈旗想伐遼。
薦新隨四孟，觀德序三昭。
養慕諧虞氏，聲明格有苗。
庭分五行舞，樂奏九成簫。
將相旌遺烈，松筠鑒後彫。
肖巖非特說，畫閣豈惟喬。
寰海名王聚，江湖王氣銷。
基圖傳久大，宫闕壯嶕嶢。
皇澤彌霶霈，羣生荷益饒。
侍祠叨旅進，賡頌仰材翹。
孝治光青史，瓊瑤合瑑雕。
書寶山寺壁
作者：楊傑
朝代：宋

片帆曾渡謝家洲，屈指於今十九秋。
沙鳥重歸迷戰島，釣磯空在憶浮丘。
蒼顔白髮生新感，疏竹清風伴雋遊。
借問蓬萊山上月，停杯還記故人不。
望仙曲
作者：楊傑
朝代：宋

麻姑王蔡跡已往，望仙亭在孤峰上。
朝見五雲飛，暮見五雲歸。
雲飛雲歸自今古，仙來仙去誰可知。
勿望仙，望仙目眩徒茫然。
白石可煮誰能言，不愛插翼沖青天。
玉池且酌太和酒，一醉壽同天地久。
陶陶與物任浮沉，肯顧霞衣雲組綬。
朝真步虛詞
作者：楊傑
朝代：宋

珠珮珊珊路絕塵，鳳凰山上夕朝真。
甘棠美政行南國，列宿光寒拱北辰。
篆冷金盤雲屋曉，書飛玉闕洞天春。
一聲遼鶴歸傳報，壽益君王福在民。
朱氏天和堂·其一
作者：楊傑
朝代：宋

聞說隱君子，天和長自如。
巵言莊叟意，谷水士衡居。
窮達命已定，利名心頓疏。
繡溪歸未得，吾亦愛吾廬。
朱氏天和堂·其二
作者：楊傑
朝代：宋

華亭山水佳，秀色宛如畫。
前賢有遺跡，卜築俟來者。
高人養天和，放浪寄林野。
安知歲月徂，但喜名利舍。
傳家得之子，隱几興何□。
李翰林祠
作者：楊傑
朝代：宋

半醒半醉遊南國，浮利浮名重一毛。
天上星精鍾太白，人間文格埓風騷。
仙翁曾換金龜酒，老筆空傳紫兔毫。
姑熟遺音千古在，長隨春色滿江臯。
東峰白雲院
作者：楊傑
朝代：宋

僧愛白雲谿上飛，白雲飛處敞禪扉。
莫言便是無心物，憶著故山依舊歸。
梅壇
作者：楊傑
朝代：宋

天下人心愛至公，天心還與世人同。
自生羽翼三清去，不獨丹砂九轉功。
漢代變名遊越國，道家遺像並蕭公。
石壇正是飛昇處，老鶴一聲松檜風。
榮老臺
作者：楊傑
朝代：宋

知節能全節，辭榮老更榮。
閒居玩圖史，得意傲公卿。
自有琴藏匣，何須金滿籯。
子孫承義訓，力學重清名。
橫望山
作者：楊傑
朝代：宋

陶家舊宅寄山坳，七百年前此結茆。
太尉雙碑遺字晦，先生五井暗泉交。
野僧拂石爲床坐，童子穿冰作磬敲。
巖下清音誰解聽，古聲長在老松梢。
歌白雪·其一
作者：楊傑
朝代：宋

歌白雪，雪滿龍沙暮冬月。
萬里征人歸未歸，一聲曉角雲中咽。
歌白雪·其二
作者：楊傑
朝代：宋

歌白雪，雪壓樵夫樵擔折。
行到都門門欲開，十二玉樓歌未徹。
水月軒
作者：楊傑
朝代：宋

湛碧一泓泉，中涵千古月。
不比天上輪，三五有盈缺。
汝直松齋
作者：楊傑
朝代：宋

伊闕十五里，唐朝三百年。
歲寒林木在，王氏子孫傳。
門有登龍客，風生飲虎泉。
丹方齊代刻，龕像魏時鐫。
居士山長對，郎君谷已遷。
塔巍花繚繞，溪浄竹嬋娟。
水記空陳迹，烽臺息舊煙。
陸渾平獷俗，八節穏漁船。
嗣絕傷宫傅，碑亡歎鄭虔。
石樓延客醉，天竺伴僧禪。
寓目鳴鑾地，追懷奪錦篇。
白雲最深處，約我詠歸田。
治平三年秋七月當塗郭功父招無爲楊次公會於環峰時五雲叟陳德孚以詩寄吾二人因聯句酬之
作者：楊傑
朝代：宋

空山坐寥落，疋馬邀俊哲。
入門肆髙談，清風掃煩熱。
憶昔治平年，姑熟溪上别。
歲時激箭急，倐忽三十月。
讀書非少銳，欲論先卷舌。
歸田殊未成，累累逐羈紲。
孰謂趙魏老，不能佐滕薛。
由來歲大寒，松柏見孤節。
朋心久愈至，忠規補殘缺。
兒童喜父執，飣餖成羅列。
壺有玉泉酒，庖有冰裙鼈。
野芡剖珠璣，秋瓜咀霜雪。
新粳刈且舂，香炊軟三淅。
放七聊醉飽，百憂旋磨滅。
升平擊堯壤，險怪探禹穴。
吐氣直虹霓，落筆淬金鐵。
詞源河漢翻，俯視隄防決。
文章貴天成，追琢幾竄竊。
抵掌萬古事，高下争螘垤。
挹酌華陽水，蕩滌塵土咽。
吾心了何染，本理忘巧拙。
聖賢久不作，情僞愈分别。
竹陰卧片石，浩歌聲欲闋。
山童倐及門，喜音屈高潔。
傳聞脫世累，天境妙搜抉。
疏簾卷危閣，九峰青嵽嵲。
吟餘琴一弄，鏗然響環玦。
老鶴不敢鳴，千里飛雲絕。
次公君素交，嗟予尚契濶。
疇能枉籃輿，相期出寥泬。
浮玉僧建亭蒜山之頂丹陽新舊太守林子中楊次公首登之因名二翁亭
作者：楊傑
朝代：宋

來陪杖屨躡孤峰，故老旁觀歎二翁。
海上波平千里白，江東兵壯萬旗紅。
雲開雲合山頭月，潮落潮生渡口風。
須約蒙莊老仙客，凭欄直下看龍宫。
淮陰千金亭
作者：楊傑
朝代：宋

良將未得用，幾人能賞音。
恩難忘一飯，報肯惜千金。
舊俗喜出胯，後時空愧心。
至今重風義，廟食配淮陰。
清軒
作者：楊傑
朝代：宋

清軒直下壓秦淮，淮是秦皇厭勝開。
千古興亡無問處，好風惟共月明來。
清軒
作者：楊傑
朝代：宋

湖水山一色，湖山屏四圍。
無風自瀟洒，有月更光輝。
洗滌塵埃静，消磨暑氣微。
平生方外樂，到此欲忘歸。
滄浪亭
作者：楊傑
朝代：宋

滄浪之歌因屈平，子美爲立滄浪亭。
亭中學士逐日醉，澤畔大夫千古醒。
醉醒今古彼自異，蘇詩不愧離騷經。
滴滴泉
作者：楊傑
朝代：宋

巖谷連天嶺，杉松徹象山。
路從雲外入，人自海邊還。
禪榻紅塵斷，經窗白晝閑。
玉蓮生有處，香滿翠微間。
潛山行
作者：楊傑
朝代：宋

昔年會稽探禹書，探得六甲開山圖。
圖載潛南天柱山，上侵霄漢下淵泉。
真人秘語世不傳，但見絕頂蒙雲煙。
漢武射蛟浮九江，舳艫千里來樅陽。
築壇祈仙瞻杳茫，茂陵檜柏空青蒼。
石牛一卧叱不起，白鹿還歸深洞裏。
二月靈鶴有時來，洞口桃花泛流水。
無爲子六年官太常江上耆老思得一見門人求京師名筆傳寫以歸因題之云
作者：楊傑
朝代：宋

江南江北白雲堆，試共幽人一展開。
向道無爲老居士，擬歸先遣化身來。
牛渚磯修水府祠
作者：楊傑
朝代：宋

牛渚磯，大江汹汹山險巇。
舟人欲渡不敢渡，烹牲投簡先禱祈。
自從疏派得安濟，禱者漸疏祠宇隳。
我聞鬼神若君子，不以風濤爲福威。
吁嗟人心自險易，昔也兢兢今也違。
太守修祠豈無意，寄語安者毋忘危。
物華樓
作者：楊傑
朝代：宋

章郡物華樓上景，江湖城閣畫圖間。
神仙已古遺蹤在，牛斗從今勝氣還。
玉晨觀左紐檜
作者：楊傑
朝代：宋

華陽山裏千株檜，玉晨觀前一左紐。
虬枝龍榦向朝曦，勢與扶桑鬬長久。
亳州渦水太清宮，老子手植纔數九。
一檜正與此樹同，蒂固根深應不朽。
信知福地有靈木，栽種曾經上真手。
君不見龍從火裏出，虎向水中生，生理尚左不尚右。
又不見天輪左旋不休止，日月五星如磨蟻。
左紐檜，藴至理，上士體之能不死。
玉泉
作者：楊傑
朝代：宋

白雲山下泉，幾年石中韞。
但見玉色明，孰能究其本。
玉隆萬壽宮
作者：楊傑
朝代：宋

竹標溪澗蠲民瘼，劍擊蛟龍救水災。
四十日升金闕去，半千年後玉函開。
丹藏井底人難得，柏蔭壇心手自栽。
一段彩雲天外至，山翁疑是錦堆來。
玩鞭亭
作者：楊傑
朝代：宋

晉祚衰微鼎欲遷，夢驚營壘日回旋。
强臣駕馭無長策，追騎留連有寶鞭。
險捋虎鬚曾幸免，怒形蜂目亦徒然。
誰能杖箠平兇亂，千古荒城鏁暮煙。
琉璃軒
作者：楊傑
朝代：宋

西軒一泓水，瑩凈碧琉璃。
天人舉目視，中有魚龍知不知。
瑞竹悟老種蓮
作者：楊傑
朝代：宋

東林聞說好林泉，社會荒涼幾百年。
靈物孰知崔氏竹，方池新種遠公蓮。
華嚴頓凈三千界，廬阜重招十八賢。
應笑陶潛又歸去，白雲幽鳥伴歸田。
瑞香
作者：楊傑
朝代：宋

孤根移自紫霄峰，只鬭清香不鬭紅。
憶得婆娑一株桂，歐家曾見月屏風。
申國吕公輓詞
作者：楊傑
朝代：宋

訃聞孰不淚盈巾，寶鑑云亡社稷臣。
帝獵渭濱先得吕，神還崧嶽舊生申。
默調一氣歸元鼎，坐致羣倫入大鈞。
孤賤無能報知遇，文章曾許繼前人。
留春亭
作者：楊傑
朝代：宋

古今春過知多少，人不留春頭白早。
君欲留春心可知，爲君更賦留春詩。
留春莫只留花住，花老春風亦隨去。
孰若芝蘭香不歇，亭下長如二三月。
留題城西水磨
作者：楊傑
朝代：宋

客來亭上脱春衫，馬浴寒泉洗轡銜。
怪得主人留再住，水聲林影似江南。
留題張尉隱齋
作者：楊傑
朝代：宋

小隱隱林藪，大隱隱朝市。
市朝心隱不隱身，山林未必忘名利。
夜来月明竹聲細，隱齋主人留客醉。
四更客未醒，主人促車騎。
客笑主人勞，不顧隱之意。
君不見梅福曾作尉氏官，莊周亦爲漆園吏。
登南樓·其一
作者：楊傑
朝代：宋

此樓此景他州無，山川形勢吞三吳。
唯憑詩老寫奇勝，縱有畫筆難工夫。
登南樓·其三
作者：楊傑
朝代：宋

此樓此景他州無，欄干倚遍還躊躇。
主人有酒且共醉，驪歌不用催行車。
登南樓·其二
作者：楊傑
朝代：宋

此樓此景他州無，天髙水濶連平蕪。
綠楊深處杏花發，日暖數聲山鷓鴣。
白月池
作者：楊傑
朝代：宋

鑿池待明月，池成月自来。
一從幽人去，明月来幾回。
乳竇走龍蛇，斷崖激瓊瓌。
安得藉磐石，泛我癭木杯。
皇帝朝獻景靈宫天元殿門有靈芝爲瑞時備員博士前道聖駕得預瞻仰獲綴賀班賦詩上進
作者：楊傑
朝代：宋

原廟躬朝獻，高真監孝思。
仙源傳寶曆，乾戶産金芝。
火德資生毓，天元固本支。
靈華依玉宇，瑞物陋銅池。
大慶同榮茂，甘泉殺等夷。
洪休均草木，嘉應在仁慈。
舜舉重瞳目，堯開八采眉。
祥光齋殿照，喜氣輔臣知。
三秀書圖牒，千齡保福禧。
願如郊祀樂，志府播聲詩。
目前傳神歐陽價
作者：楊傑
朝代：宋

國手曾煩寫幾回，無人仿佛醉顔開。
青銅鑑裏尋常見，不謂今從筆下來。
碧霄泉魚
作者：楊傑
朝代：宋

巖深蔭薜蘿，金鬛弄寒波。
莫愛江湖好，江湖罾網多。
禪月真堂
作者：楊傑
朝代：宋

童子依師蘭水濱，聲名真是碧雲人。
定中傳得阿羅漢，十六身中第幾身。
秀溪寒食
作者：楊傑
朝代：宋

十里喧闐錦繡川，鞦韆人健趁飛鳶。
花明柳暗丹青國，日薄雲濃水墨天。
遊女踐成芳草徑，畫船衝散碧溪煙。
武陵謾說桃源好，屈指如今幾百年。
答宗臣佳章
作者：楊傑
朝代：宋

幽閑外世緣，白日抱琴眠。
詩就多驚俗，樓居半是仙。
竹床斜倚杖，蘚壁倒垂鞭。
翻笑紅塵客，馬頭韁轡牽。
簡寂陸先生祠
作者：楊傑
朝代：宋

紫霄峰下陸先生，飛出紅塵鶴羽輕。
高第不知朝玉闕，舊山重喜見霓旌。
斗壇石凝雲三尺，丹井泉寒月一泓。
昨夜全家宿琳館，尚疑雞犬有遺聲。
老子度關圖送張會稽爲壽
作者：楊傑
朝代：宋

秘藏函谷關中子，持贈蓬莱閣上仙。
願得髭鬚如此老，却教龜鶴羨長年。
自海上來留題
作者：楊傑
朝代：宋

佛日山前水，行人甘露杯。
須知源派遠，直自四明來。
至游堂
作者：楊傑
朝代：宋

人孰不好游，外物常求備。
佳勝窮山海，紛華樂朝市。
不知務內觀，未得游之至。
達士靡窺牖，天道已昭熾。
六合極周流，萬化覽要會。
瀟灑須川守，名堂慕髙致。
政清民訟簡，庭木交蒼翠。
間關林鳥鳴，跳躍池魚戲。
逍遥成詠歌，吏隱欣得地。
視聽與人同，所適與人異。
翻笑列禦宼，不出終身愧。
吾亦愛吾廬，豈獨壺丘氏。
舟泊太湖
作者：楊傑
朝代：宋

區區朝市逐紛華，不信湖心有海槎。
八十丈虹寒卧影，一千頃玉碧無瑕。
古今風月歸詩客，多少蓴鱸屬酒家。
安得扁舟如范蠡，煙波深處卜生涯。
蕙花
作者：楊傑
朝代：宋

蕙本蘭之族，依然臭味同。
曾爲水仙佩，相識楚詞中。
藉田集議
作者：楊傑
朝代：宋

甸師經始遇金穰，禁籞清樽合奉常。
千畝方田開帝籍，四時和氣聚神倉。
青壇改卜先農兆，曲水交流上巳觴。
欲識漢家林苑富，融融春澤浸長楊。
西山仙蹟巖
作者：楊傑
朝代：宋

功鍊三千滿，手持白玉珪。
出塵舉天步，踏石上雲梯。
物外蹤長在，人間路自迷。
只因從此去，曾過越王溪。
西湖參寥山房
作者：楊傑
朝代：宋

我愛參寥一味閑，巖房占得畫屏間。
斫開東廡數枝竹，放入西湖千里山。
石底酌泉清徹骨，門前逢客強爲顔。
白雲幽鳥應相信，出本無心倦即還。
訪吴尉不遇
作者：楊傑
朝代：宋

人愛紅塵我愛山，尋山重叩白雲間。
子真避客遊都市，月上梧桐未肯還。
謝公約惠墨竹圖
作者：楊傑
朝代：宋

幽人漬墨寫成竹，變化琅玕作玄玉。
公約贈我兩大軸，不比丹青凡草木。
六月都城苦炎燠，車馬紛紛正馳逐。
曲臺官冷晝掩關，浄掃虚堂展霜幅。
簾間忽有微風来，不動纖枝清滿屋。
憶得扁舟載雪時，曾寄會稽江上宿。
豐湖歌
作者：楊傑
朝代：宋

惠州風土隔世埃，使我南望長徘徊。
昔年霹靂轟蓬莱，六鼇踉蹌海面開。
一峰崪屼九霄落，萬里怒濤推擁来。
至今浮在羅山畔，玉閣石梁插天半。
世人可見莫可登，雪棧雲梯知幾層。
近聞更有豐湖好，環匝亭臺映洲島。
野叟忘機鷗鷺閒，寒潭無浪蛟龍老。
雲歸洞府月滿灣，客卷綸車魚在藻。
白玉抽苗萬盖圓，翠光期壓王孫草。
天髙日暖荔枝香，風撼一川紅瑪瑙。
主人丹鼎飛金虎，豐湖無根豈能住。
一日地軸如走丸，隨逐浮山還舊處。
豫章行送周裕
作者：楊傑
朝代：宋

君不見南浦亭前草，送人千里道。
一番膏雨一番青，不顧王孫江外老。
又不見豐城劍埋塵土間，幾年秋水澄波瀾。
夜深直氣射牛斗，變化風雷頭角寒。
丈夫窮通有時有，滿腹詩書滿樽酒。
行行三月到揚州，故人莫笑麻衣舊。
資政少保章簡公輓詞
作者：楊傑
朝代：宋

中道立不倚，大哉王者言。
文章曾潤色，功業在調元。
衮繡光閭里，圖書遺子孫。
悲風起吳國，千載鳯凰原。
賞梅呈仲元
作者：楊傑
朝代：宋

十年不見錦川梅，今日清香入酒杯。
太守爲施紅步障，郡園驚怪壽陽來。
賦梅送黄庭方
作者：楊傑
朝代：宋

子行何所贈，贈子一枝梅。
長共雪霜約，故先桃李開。
清香隔年在，和氣引春回。
上國人相問，爲言南嶺來。
贈朱伯原
作者：楊傑
朝代：宋

張籍心不盲，何爲盲於目。
伯原道不病，今也病在足。
及第二十年，未識太倉粟。
樂圃德義重，可敵萬鍾禄。
世味覺幻夢，老把華嚴讀。
九會發淵微，贊文煥珠玉。
洞庭秋月澄，吳門春草綠。
香海泛虚舟，不懾魚龍觸。
贈朱漢臣先生
作者：楊傑
朝代：宋

德義輕軒冕，有誰知所存。
清風滿淮國，高節老巢門。
孝友敦兄弟，詩書敎子孫。
何當對明月，林下接君言。
贈范魯仲
作者：楊傑
朝代：宋

人急生前計，子圖身後名。
重來天地遠，誰爲作權衡。
贈錢氏孫端靜師
作者：楊傑
朝代：宋

鳳皇鏘鏘出丹山，覽輝金闕振羽翰。
簫韶九奏動天地，苑囿何處無瑯玕。
故山惟有千年鶴，海上芝田隨飲啄。
朝市紛華了不知，逍遙常在雲林閣。
贈馮揚州
作者：楊傑
朝代：宋

天下無雙士，淮南第一州。
文章老元帥，節義古諸侯。
路穏歸黄閣，功成建碧油。
九重致堯舜，四海望伊周。
楚甸供吟筆，吳兵賴坐籌。
風雲生鷁首，蛟蜃怯龍頭。
有士依餘芘，干時愧拙謀。
滄溟波浪險，願借釣鼇鈎。
贊皇公祠
作者：楊傑
朝代：宋

夢到瀛洲夜，覺來江上秋。
一身投絕域，千古吊窮愁。
趙左丞畫像
作者：楊傑
朝代：宋

洪學祠堂寫六賢，左丞功業最居先。
儀形已在凌煙閣，豈獨丹青一郡傳。
趙賓客生日
作者：楊傑
朝代：宋

人間爵禄頌公難，自有家傳一品官。
己亥年生逢己亥，從今甲子别開端。
辟雍硯上胡先生
作者：楊傑
朝代：宋

媧皇鍛鍊補天石，天完餘石人間擲。
擲向淮山山下溪，千古萬古無人識。
晝出白雲籠九州，夜吐長虹衝太極。
去年臘月谿水枯，色奪江頭數峰碧。
野夫採得琢爲硯，一畫中規外方直。
方直端平象地形，形壅水流流若璧。
擬法辟雍天子學，不比泮宫一隅塞。
幸偶先生掌辟雍，持以獻誠安敢惜。
欲伐東山五大夫，受爵非材鍊爲墨。
欲乞湘妃血淚竿，刮削除斑供簡策。
欲就退之借毛穎，同與先生記心畫。
先生記之何所先，推賾聖賢詮六籍。
四時七政有未平，願述陰陽修律曆。
夷蠻戎狄有未賓，願攄雄略操軍檄。
辟雍之水流不窮，先生之材無不通。
願攜此硯飛九穹，圓潤化筆扶天工。
辭世偈
作者：楊傑
朝代：宋

無一可戀，無一可捨。
太虛空中，之乎者也。
將錯就錯，西方極樂。
送天台邦師
作者：楊傑
朝代：宋

天台邦公，善琴與詩，時稱僧之雄。
琴盡古意，詩得古風。
自云天聖景祐中，蹤跡猶飄蓬。
大淮南北，長江西東。
人之奇者必就見，景之勝者多游從。
爾來五六載，不與當時同。
髪白體且瘦，所適多疏慵。
卻擔一枝筇，歸老天台峰。
送姜厚兄弟
作者：楊傑
朝代：宋

之子别庭闈，鄉心夜夜飛。
芝蘭經歲老，鴻鴈傍春歸。
芳草隨征棹，和風上綵衣。
鳴桹聲漸遠，月滿釣魚磯。
送張令同年赴嶺南
作者：楊傑
朝代：宋

滕王閣上正持杯，候吏先期過嶺來。
澤國暫抛三徑菊，春風須寄一枝梅。
昔年身到仁宗殿，同日鱗驚禹穴雷。
萬里青雲有前約，莫因藍綬歎塵埃。
送李辟疆
作者：楊傑
朝代：宋

李辟疆，濡須别我遊池陽。
别後不得信，不覺青女三飛霜。
每見世俗仇讎盃觴，桎梏文章。
憶君酒怪吟狂，往往登髙崗。
但見大江水茫茫，九華峰青蒼，使我增悲傷。
明堂禮後一百二十日，忽騎蹇驢訪我来池陽。
倒覆我巾箱，得我弊藁數十張。
索我狂書八九行，吿我明日遊帝鄉。
我知利民術，君心十年藏。
青雲一萬里，此去髙翶翔。
送沈漢卿拜母墓
作者：楊傑
朝代：宋

慈母塚前柏，孝子眼中血。
根在葉長青，恩深淚難歇。
二月黄鶯鳴，一路玄猿咽。
送許常
作者：楊傑
朝代：宋

連年去鄉國，從我赴南官。
一日學不廢，雙親心自寛。
朝廷尚公正，場屋進孤寒。
去去勿隕穫，青雲翔羽翰。
送陳令歸無爲
作者：楊傑
朝代：宋

楚水漾輕碧，楚花飛亂紅。
故人故鄉去，半雨半晴中。
送陳成伯學士知湖州
作者：楊傑
朝代：宋

揚舲初出禁城東，夾岸桃花蕊正紅。
紫綬朱轓金馬客，清風明月水晶宫。
晝衣始信歸鄉貴，夜鶴從教恨帳空。
政暇笙歌應鼎沸，詩壇不用苦争功。
送陳資道
作者：楊傑
朝代：宋

有客抱荆璞，不琢貴其質。
兢兢三十年，常恐有墜失。
所欲價百倍，今也十之一。
勿患知者難，光彩已四出。
遊北山
作者：楊傑
朝代：宋

今古忙忙利禄間，幾人能此叩松關。
猿驚鶴怨不知處，虎踞龍蟠空見山。
芳草路隨流水遠，老僧心共白雲閒。
淮南舊隱抛離久，一誦移文一愧顔。
遊大滌山
作者：楊傑
朝代：宋

大滌洞天玉爲室，真官典校長生籍。
青山九鎖閟仙源，老盡碧桃人不識。
祖龍求仙徒用力，駕海欲驅山下石。
神人倚柱不與行，留得巖前隱山迹。
遊寶林招李簿梅尉
作者：楊傑
朝代：宋

東郭乞求聞曉雞，籃輿乘興過涇谿。
冰開波面白玉碎，雪壓竹梢青鳳低。
仙去空留鍊丹井，境清疑有辟塵犀。
子真太白曾孫在，飛棹何妨到水西。
遊白雲山醉題僧壁
作者：楊傑
朝代：宋

買得青山不用錢，金沙門外草綿綿。
黄梅老令醉欲倒，擬借白雲今夜眠。
遊藉田
作者：楊傑
朝代：宋

池館連雲晝掩扉，晴煙冉冉日暉暉。
黄鸝映葉不肯去，翠鳥得魚還自飛。
禾秀天田葱犗卧，花開仙苑粉牆圍。
白蓮徑裏歸來晚，風送餘香欲染衣。
過鴻溝
作者：楊傑
朝代：宋

楚漢區區别土疆，誰知盛德勝兵强。
乾坤混一歸真主，郡國平分亦假王。
地底泉源通汜水，道旁碑石屬滎陽。
如今四海都無外，農入春田失戰場。
過黄陵廟
作者：楊傑
朝代：宋

黄陵二妃廟，客過動愁顔。
湘水有時盡，帝車何日還。
血斑千畝竹，魂斷九疑山。
欲問蒼梧事，白雲生棟間。
遥碧亭
作者：楊傑
朝代：宋

幽鳥無心去又還，迢迢湖水出東關。
暮雲留戀不飛動，添得一重山外山。
還慶師扇
作者：楊傑
朝代：宋

贈我無心著，還師理亦然。
秋風歸舊谷，明月上青天。
酒隱園
作者：楊傑
朝代：宋

小隱隱山林，大隱隱城郭。
城郭多紛囂，山林苦淡漠。
不如隱於酒，適意自斟酌。
屈原不能飲，獨醒較清濁。
楊雄雖願隱，載醪無適莫。
吏部甕下卧，其隱可愧怍。
翰林市上眠，其隱太落拓。
孰若畸翁園，醺酣得天樂。
風暖鳯凰集，霜重梧桐落。
長嘯待明月，明月出林薄。
倚杖傲浮雲，浮雲度寥廓。
雖近市朝路，不爲名利縛。
知我尚幽勝，賦詩豫期約。
願言醉鄉遊，一駕東飛鶴。
上池沃瑶漿，冲氣溢金杓。
當知隱君子，志不在糟粕。
采石四詠·李白
作者：楊傑
朝代：宋

一别蓬宫不計年，錦袍吟醉釣魚船。
鑑湖賀老天機淺，輕向人間號謫仙。
采石四詠·樊若冰
作者：楊傑
朝代：宋

兵到金陵舉國降，若冰謀策謂無雙。
由來天意歸真主，何必舟梁始渡江。
采石四詠·温嶠
作者：楊傑
朝代：宋

半夜燃犀采石江，江神無處避餘光。
未應赤幘能爲害，窺見淵魚已不祥。
采石四詠·袁宏
作者：楊傑
朝代：宋

袁郎風格抗浮雲，詠史髙吟世未聞。
乘月泛江今古有，不知誰是謝将軍。
野寺
作者：楊傑
朝代：宋

澤國春風老，雜花間芳草。
門前車馬稀，竹葉無人掃。
金地院
作者：楊傑
朝代：宋

大歷年中茅結宇，禪翁瓶錫久曾留。
飛泉堂下雨長滴，偃石道傍雲不收。
野鳥歸來群木晚，老猿啼罷一山秋。
世人多事頭多白，底事情閑亦白頭。
金尺石
作者：楊傑
朝代：宋

丹砂畫頑石，黄金橫一尺。
人世較短長，仙家愛平直。
釣磯懷古十章·任公子
作者：楊傑
朝代：宋

機深誰及任公子，淛水蒼梧飽巨鱗。
鯢鮒不吞鈎上犗，一年笑殺海邊人。
釣磯懷古十章·劉遺民
作者：楊傑
朝代：宋

雨笠煙蓑細草巾，持竿誰識白蓮人。
當時若得文王獵，涇水還應似渭濱。
釣磯懷古十章·吕望
作者：楊傑
朝代：宋

舉世無人用直鈎，直鈎到底是良謀。
孟津再擲磻溪餌，八百諸侯盡愛周。
釣磯懷古十章·嚴光
作者：楊傑
朝代：宋

狂奴肯顧安車聘，祗愛東陽七里灘。
誰道世間人不識，客星光射紫微寒。
釣磯懷古十章·左慈
作者：楊傑
朝代：宋

香餌輕投一席間，鱸魚潑潑躍銅盤。
曹公不悟神仙術，徒整金鈎把釣竿。
釣磯懷古十章·琴髙
作者：楊傑
朝代：宋

不釣浮名不釣魚，一綸鈎線卷還舒。
九霄控鯉無人識，誰道纖鱗是膾餘。
釣磯懷古十章·莊周
作者：楊傑
朝代：宋

謾投香餌試纖鱗，楚使徒來濮水濱。
莫訝持竿不相顧，顧君還是上鈎人。
釣磯懷古十章·詹何
作者：楊傑
朝代：宋

五年南國釣煙波，妙手從來所得多。
魚引盈車竿不撓，幾人施舍似詹何。
釣磯懷古十章·陵陽子明
作者：楊傑
朝代：宋

旋溪不殺真龍子，學道三年躡太虚。
今古報恩人亦有，不知誰有腹中書。
釣磯懷古十章·魯人
作者：楊傑
朝代：宋

好釣無如魯國人，暗投香桂餌遊鱗。
誰知淺水魚貪食，不待金鈎翡翠綸。
長干聖感塔
作者：楊傑
朝代：宋

釋迦八萬四千塔，一在江南古道場。
無礙展開青髻髪，最初分得白毫光。
陳氏得開元佛殿梁材斷爲琴傳三世矣而歸於太常少卿盛誨之請予賦焉
作者：楊傑
朝代：宋

佛屋良材度中琴，調弦安軫布徽金。
平時已入棟梁用，終古更傳山水音。
陳氏得爲三世寶，啟期無負一生心。
太常密補巖廊化，歌詠南風惠澤深。
陶靖節祠
作者：楊傑
朝代：宋

濤陽欲歸田，彭澤先解綬。
有琴何必弦，無詩不可酒。
秋黄籬下菊，春綠門前柳。
隱静十八松
作者：楊傑
朝代：宋

廬山社友皆逃晉，秦府功臣不仕隋。
今日明堂求巨棟，好教天下匠師知。
雙泉
作者：楊傑
朝代：宋

南泉甘滑北泉清，竹引潺湲遶殿楹。
分派銅龍穿石過，兩泓寒月隔室明。
金沙自是藏金穴，玉馬長遺噴玉聲。
曾倚欄桿一欹枕，夢回疑不在重城。
雨花臺
作者：楊傑
朝代：宋

空書來震旦，康樂造淵微。
貝葉深山譯，曼花半夜飛。
香清雖透筆，蘂散不霑衣。
舊社白蓮老，遠公應望歸。
雲堂院
作者：楊傑
朝代：宋

羅漢十六軸，江僧寄此山。
畫稱天下絕，人自定中還。
雲山
作者：楊傑
朝代：宋

白雲隨師來，師逐白雲止。
山空師何在，木末白雲起。
靈山
作者：楊傑
朝代：宋

繁川靈鷲山，山頂駕老屋。
初從曲徑登，疊石盤巖腹。
景逐軒楹轉，雲煙炫遊目。
憶昔心上人，欲往怯洄洑。
前人漲白沙，環流作平陸。
昨夜暑雨暴，高低或成谷。
感物鑒江水，江水清可掬。
莫驚秋霜飛，能換髩邊綠。
我有紫陽丹，晶明大如粟。
服之能長生，千載一時轂。
靜隱寺
作者：楊傑
朝代：宋

五嶺碧崔嵬，雲深隔世埃。
寺從梁氏建，僧自梵天來。
錫井三泉迸，松門十里開。
如今渡江者，見說不浮杯。
題具區閣
作者：楊傑
朝代：宋

閣占具區澤，登臨萬象奇。
中秋月明夜，平旦日生時。
雲淡雪千里，水澄天四垂。
漁舟何處在，一笛順風吹。
題吹衣亭
作者：楊傑
朝代：宋

馬上衣彩彩涴塵土，斂板權門腰傴僂。
冷風天上呼不來，厚顔如甲汗如雨。
星郎高韻凌雲煙，天籟喚歸酌流泉。
人間熱惱醺不到，亭上鶴衣飄欲仙。
君方醉樂人愁絕，何如御此登天闕。
叩天借取衣上風，吹下九州作春色。
題慧山寺
作者：楊傑
朝代：宋

聞說支公最好賢，瀛洲可買不論錢。
樓臺蔽日都無地，草木藏春別有天。
石上雪飛千峽雨，洞止泉落幾家田。
高閑誰似幽居樂，一坐青山不問年。
題清涼廣惠禪寺
作者：楊傑
朝代：宋

君勿愛清涼，清涼如火如沸湯。
君勿惡炎熱，炎熱如冰如積雪。
勿愛亦可惡，未是逍遙處。
君不見海會山前一條路，一車來，一車去，今古轉轅何日住。
落花時節雨初晴，黄鶯枝上分明語。
題白雲環翠亭
作者：楊傑
朝代：宋

龜甲屏風面面開，天台連接至蓬萊。
簷前朝暮碧雲合，時有一聲清磬來。
題陳令壁
作者：楊傑
朝代：宋

地勝江山國，風清令尹家。
酒闌寒食夜，月上海棠花。
題陶威公廟
作者：楊傑
朝代：宋

四海生靈困，柴桑牧札瘥。
姦臣窺社稷，盟主奮干戈。
百甓防休逸，分陰貴切磋。
昇天九重逼，破賊一亟多。
貪吏羞移柳，游民愧盜禾。
母賢迻訓誨，友益願漸磨。
鶴化喪家客，龍飛古壁梭。
南州浸餘澤，東晉決頹波。
誡重樗蒲戲，聲騰仕女歌。
中原力難致，白首淚滂沱。
魏徴君草堂
作者：楊傑
朝代：宋

召伯甘棠國，東郊處士家。
百年三世隱，泉石當生涯。
魏徴君贊
作者：楊傑
朝代：宋

天子詔不起，少微星轉明。
寥寥千載後，富貴在清名。
麻源
作者：楊傑
朝代：宋

曉登丹霞峰，暮入仙都宿。
麻姑勝遊遍，驅車第三谷。
落落千歲杉，榦直枝不曲。
根本託幽邃，匠師豈易劚。
佗山石枯裂，斯瑩青玉。
迺知靈源深，餘液澤林麓。
白雲起西岡，華仙有遺躅。
陰功影響絕，爲閱飛昇窟。
長笑呼幽人，玉乳金鼎熟。
歲時不須問，山花自紅綠。
默齋
作者：楊傑
朝代：宋

喧喧人世事何窮，燕坐深齋孰與同。
道義優游言象外，利名分付是非中。
紅塵無路到真境，幽鳥有時啼晚風。
此意只應陶令會，北窗琴在七絃空。
龍鼻井
作者：楊傑
朝代：宋

漏盡雞號厭夜行，年來小器溢瓶甖。
棄官縱未歸東海，罷郡猶能作水衡。
幻色將空眼先暗，勝遊無礙脚殊輕。
空煩遠致龍淵水，寧復臨池似伯英。
三巖石
作者：楊備
朝代：宋

蘿蔓藤花歲自添，露痕還似雨痕霑。
莫將廢苑爲閒地，猶可巖巖作具瞻。
三斷石
作者：楊備
朝代：宋

孫吴紀聞舊刊碑，埋沒蟠螭與伏龜。
惆悵石岡三斷在，至今猶似鼎分時。
乘黄署
作者：楊備
朝代：宋

執轡何人籍帝臺，漢家天馬不時來。
疲駑多亦費芻粟，莫惜千金市駿材。
九日臺
作者：楊備
朝代：宋

甲光如水戟如霜，御酒杯浮菊半黄。
東日西風滿天仗，簫韶一部奏清商。
二十四浮航
作者：楊備
朝代：宋

青雀浮航夜照波，星繁雲靜月華多。
玉樓人凭欄干立，直下天心耿耿河。
二獄山
作者：楊備
朝代：宋

雷霆號令雪霜威，二獄東西鎖翠微。
彷彿酆都叢棘地，巖扉應是古圜扉。
五馬渡
作者：楊備
朝代：宋

何事金陵王氣鍾，瑯玡開幕據江東。
舟人忽見風雲起，一旦龍飛五馬中。
交讓瀆
作者：楊備
朝代：宋

琴丁結友事耕耘，田熟翻如如虞芮君。
彼此持廉爲棄物，一名交讓兩難分。
伍員廟
作者：楊備
朝代：宋

出境鞭屍報父讎，吳兵勇銳越兵憂。
忠魂怨氣江雲在，日見爐香煙上浮。
佛窟寺
作者：楊備
朝代：宋

曩事何人爲證明，白雲深鎖翠微坑。
已聞過去辟支佛，未見如來彌勒生。
促粧鐘
作者：楊備
朝代：宋

枕面鐘聲及早催，錦衾香疊百花堆。
蟾蜍影落珊瑚架，照得僊城下界來。
儀賢堂
作者：楊備
朝代：宋

兩兩鶉衣白髪翁，講筵談柄坐生風。
昭明太子歡相得，應與商山西皓同。
冥漠君墓
作者：楊備
朝代：宋

柴壘穿壕見古墳，元嘉東府惠連文。
可憐名字知音少，祇使雙棺萬古聞。
劍池
作者：楊備
朝代：宋

三尺龍盤古到今，波光凝碧暮雲深。
沈絲不斷應無底，山脚池心徹海心。
勞勞亭
作者：楊備
朝代：宋

酰風飛絮撲征袍，望遠樓中望眼高。
幾許江南名利客，灰塵滿面日勞勞。
北渠
作者：楊備
朝代：宋

金殿分來玉砌流，黑龍湖撒鳯池頭。
後庭花落恩波斷，翻與南塘作御溝。
半陽湖
作者：楊備
朝代：宋

江南龍節水爲鄉，水不純陰有半陽。
一片湖光共深淺，兩般泉脈異温涼。
古南苑
作者：楊備
朝代：宋

張永移家入洞天，綠篁紅藕舊林泉。
人間滿百人應少，明帝恩深三百年。
句·其一
作者：楊備
朝代：宋

雲竇穿銀井，冰甃貯玉漿。
句·其二
作者：楊備
朝代：宋

生來葬魚腹，死後觸龍鱗。
同泰寺
作者：楊備
朝代：宋

佛事莊嚴國力疲，照天金碧倚欄危。
沉檀爐上煙雲合，恰似當年煨燼時。
吳大帝廟
作者：楊備
朝代：宋

古木陰森廟巋然，龍蟠虎踞舊山川。
當時鼎足一場夢，空裏旋風飛紙錢。
吳建初寺
作者：楊備
朝代：宋

僧會西來始布金，常聞足磬伴潮音。
江南古寺知多少，此寺獨應年最深。
吳江
作者：楊備
朝代：宋

松陵水國面松江，學弄漁竿對酒缸。
驚起鴛鴦是旗鼓，背帆飛去一雙雙。
吳王井
作者：楊備
朝代：宋

石甃遺蹤傍古臺，一泓寒影鑑光開。
何人照面金釵落，曾見越溪紅粉來。
善泉池
作者：楊備
朝代：宋

影浸龍樓徹鳳城，昭明有意在澄清。
穿時深欲狀溟渤，樂府當歌重潤聲。
四航
作者：楊備
朝代：宋

橋上層樓樓上梯，秦淮兩岸綠楊堤。
春風影動波光碎，翬翼孤飛雀並棲。
夏駕湖
作者：楊備
朝代：宋

湖面波光鑑影開，綠荷紅芰繞樓臺。
可憐風物還依舊，曾見吳王六馬來。
天平山
作者：楊備
朝代：宋

久厭城居適野情，搘筇躡屐傍山行。
人間多少險巇路，縱是天平還不平。
天闕山
作者：楊備
朝代：宋

牛頭天際碧凝嵐，王導無稽示妄談。
若以遠山爲上闕，長安應合指終南。
太初宮
作者：楊備
朝代：宋

三軍不食武昌魚，萬騎時遷建業居。
曾得紫髯開國意，太初名是作宮初。
太湖
作者：楊備
朝代：宋

魚舠載酒日相隨，一笛蘆花深處吹。
湖面風收雲影散，水天交照碧琉璃。
姑蘇臺
作者：楊備
朝代：宋

山花野草一荒丘，雲裏驕奢舊跡留。
珠翠管絃人不見，上頭麋鹿至今遊。
射雉場
作者：楊備
朝代：宋

外作禽荒內色荒，三千紅粉日嚴妝。
潘妃縱有嫣然態，不步金蓮到射場。
層城觀
作者：楊備
朝代：宋

秋星如彈月如梳，宫妓香添乞巧爐。
萬縷千針同一意，眼穿腸斷得知無。
崑丘
作者：楊備
朝代：宋

雲裏山花翠欲浮，當時片玉轉難求。
卞和死後無人識，石腹句藏不采收。
巖因崇報禪寺
作者：楊備
朝代：宋

一炷香銷百和焚，有時鐘磬梵天聞。
上方結草如高枕，不獨棲霞可臥雲。
幕府山
作者：楊備
朝代：宋

六代繁華一瞬間，平蕪遠樹不勝閑。
倚樓天暝雲如幕，知是瑯琊幕府山。
慧聚寺
作者：楊備
朝代：宋

駐錫棲雲石室中，樓臺一片畫屏風。
禪師道德知多少，不爾山神肯助工。
應潮井
作者：楊備
朝代：宋

碧甃時時減復增，山頭海面密相應。
古來泉脈誰穿過，潮落潮生不暫澄。
披香殿
作者：楊備
朝代：宋

獸口金昏煙穗濃，螭頭玉照露華融。
蕭郎的是春光主，曾作春衣此殿中。
採香徑
作者：楊備
朝代：宋

館娃南面即香山，畫軻爭浮日往還。
翠蓋風翻紅袖影，芙蓉一路照波間。
新亭
作者：楊備
朝代：宋

滿目江山異洛陽，北人懷土淚千行。
不如亡國中書令，歸老新亭是故鄉。
新宮
作者：楊備
朝代：宋

玉案金爐對御牀，巋然應是魯靈光。
螭頭直上雙魚尾，不讓西京舊柏梁。
明慶寺
作者：楊備
朝代：宋

翠壁如屏旱不枯，一泓甘滑飲醍醐。
高僧到此聞絲竹，還有金鱗對躍無。
晉陰山廟
作者：楊備
朝代：宋

爐香煙斷暮雲凝，陰德山高衆所稱。
開府瑯玡舊蒙福，龍飛一馬至中興。
景陽井
作者：楊備
朝代：宋

擒虎戈矛滿六宮，春花無樹不秋風。
蒼惶益見多情處，同穴甘心赴井中。
朱明寺
作者：楊備
朝代：宋

不悌爭分不義財，舊居金碧照樓臺。
何緣半夜狂風雨，暗裏卻飛錢帛來。
東冶亭
作者：楊備
朝代：宋

忍淚相看酒共持，一生心事幾人知。
年年折盡東亭柳，此别綿綿無盡期。
東磵
作者：楊備
朝代：宋

手拖葛屨坐藜牀，竹樹蕭然一水傍。
枕上白雲船下月，卜鄰東磵勝東岡。
栽松峴
作者：楊備
朝代：宋

聳壑凌霄色共蒼，森然萬樹約千行。
劉郎大廈尋顛覆，應是其間少棟梁。
桂嶺
作者：楊備
朝代：宋

步步高如月裏攀，拂雲枝葉伴雲間。
開花結子清香遠，應似淮南一小山。
桃葉渡
作者：楊備
朝代：宋

桃葉桃根柳岸頭，獻之才調頗風流。
相看不語横波急，艇子翻成送莫愁。
楚靳尚廟
作者：楊備
朝代：宋

汩羅魚腹葬靈均，競渡如飛不救人。
天意明知讒口毒，果遭天譴作蛇身。
橫塘
作者：楊備
朝代：宋

早潮纔過晚潮來，一一軒窗照水開。
鑑面無塵風不動，分明倒影見樓臺。
汝南灣
作者：楊備
朝代：宋

汝南王昔過江東，此地名將汝海同。
玉斝濯來人易醉，有時人面照花紅。
江令宅
作者：楊備
朝代：宋

竹木池臺尚儼然，歸時白頭雪霜寒。
青溪隱隱朱門處，曾屬中書一品官。
洗馬池
作者：楊備
朝代：宋

一一牽來種是龍，臨深欲下更嘶風。
金鞍玉勒拋何處，騰踏渥漥寒影中。
洞玄觀
作者：楊備
朝代：宋

葛玄功行滿三千，白日驂鸞上碧天。
留得舊時壇宇在，後人方信有神仙。
清暑殿
作者：楊備
朝代：宋

窣地簾光掛水精，玉鈎斜處月初生。
龍皮席上鵝毛扇，何必風來暑自清。
潛鶴鼓
作者：楊備
朝代：宋

端門擊破使人驚，潛鶴雙飛上玉清。
怪得舊時聲太遠，沖天合自九臯鳴。
濛汜池
作者：楊備
朝代：宋

春條拂岸柳如金，一鑑澄空照底深。
傍見龍舟赭袍影，分明紅日在池心。
烏衣巷
作者：楊備
朝代：宋

人物風流往事非，空餘陋巷作烏衣。
舊時簾幕無從覓，祇有年年社燕歸。
烏鵲橋上元
作者：楊備
朝代：宋

月滿星移水照天，南飛烏鵲影翩翩。
雖然上屬牽牛分，不爲秋河織女填。
烽火臺
作者：楊備
朝代：宋

一带東流當複闕，築臺相望水雲間。
麗華應不如褒姒，幾許狼煙得破顔。
焚衣街
作者：楊備
朝代：宋

雉頭金縷又珠胎，煙緒香雲晝不開。
御路傍人皆歎息，逡巡紅焰作青灰。
燕雀湖
作者：楊備
朝代：宋

平湖岸側見高墳，萬土銜來燕雀羣。
鑑面無波天一色，此中文藻似儲君。
爲長溪令夢中作
作者：楊備
朝代：宋

月俸蚨錢數甚微，不知從宦幾時歸。
東吳一片輕波在，欲問何人買釣磯。
獨足臺
作者：楊備
朝代：宋

鳥跡分明在帝臺，管絃聲裏輒書來。
回頭一覺風流夢，猶得朱門傍水開。
生公講堂
作者：楊備
朝代：宋

海上名山即虎丘，生公遺跡至今留。
當年說法千人坐，曾見巖邊石點頭。
白楊路
作者：楊備
朝代：宋

殘枝敗葉幾霑春，莫問栽培迹已陳。
細雨斜風馬無力，蕭蕭滿路更愁人。
白都山
作者：楊備
朝代：宋

駕鶴驂鸞自古聞，策名僊籍是真君。
天邊舊跡無處尋，滿目青山空白雲。
白鷺洲
作者：楊備
朝代：宋

春信風生晚汛潮，印沙羣鷺立還翹。
凭高一片迷人眼，蘆葦叢邊雪未銷。
直瀆
作者：楊備
朝代：宋

晝役人功夜鬼功，陽開陰闔幾時終。
不聞擲土江中語，争得盈流一水通。
真娘墓
作者：楊備
朝代：宋

冰肌玉骨真遺妍，粉作妬雲黛作煙。
知有香魂埋不得，夜深巖底月中仙。
石室大巖
作者：楊備
朝代：宋

玉洞雲深夏亦寒，客來尋勝久盤桓。
其間隱約聞雞犬，應有仙桃待一餐。
石闕
作者：楊備
朝代：宋

雙石巍巍慰眼青，滿朝珍重佐公銘。
官城府寺俱灰燼，翻使他人漫涕零。
秦淮（以下景物）
作者：楊備
朝代：宋

一氣東南王斗牛，祖龍潛爲子孫憂。
金陵地脈何曾斷，不覺真人已姓劉。
穹窿山
作者：楊備
朝代：宋

吳郡名山第一山，翠微心在碧霄間。
林泉瀟灑煙嵐秀，直擬結廬終老閑。
絕地
作者：楊備
朝代：宋

列戟高門氣自雄，主人應是偶相逢。
由來禍福皆人召，此地無辜喚作凶。
絕地
作者：楊備
朝代：宋

四主衣冠令不終，高門列戟漫重重。
由來瘠沃分勞逸，莫道人凶非宅凶。
聽箏堂
作者：楊備
朝代：宋

雁柱鸞絃十有三，南山安石位巖巖。
逡巡奏罷金縢曲，堂上沾襟嘆不凡。
臺城
作者：楊備
朝代：宋

六朝遺跡好山川，宫闕灰寒草樹烟。
江令白頭歸故國，多情合賦黍離篇。
華山
作者：楊備
朝代：宋

巖屏晚樹噪寒鴉，嵐翠樓臺釋子家。
池面鏡光功德水，金波影裏石蓮花。
蔣帝廟
作者：楊備
朝代：宋

深逼巖扉敞廟門，靈風時動戟衣翻。
禦災捍患陰功大，玉冊榮加帝者尊。
藏冰井
作者：楊備
朝代：宋

尤喜凌人職未隳，閉藏出納示箴規。
戰兢國步艱難者，常似臨深履薄時。
虎丘
作者：楊備
朝代：宋

闔閭城見古荒丘，雲裏鐘聲滿寺樓。
白虎金晶人不見，昔曾雄據此山頭。
蠡口
作者：楊備
朝代：宋

霸越勳名間世才，五湖煙浪一帆開。
猶防烏喙傷同輩，此地復招文種回。
蠶室
作者：楊備
朝代：宋

摘繭抽絲女在機，茅檐葦箔舊堂扉。
年年桑柘如雲綠，翻織誰家錦地衣。
衛玠臺
作者：楊備
朝代：宋

年少才非洗馬才，珠光碎後玉光埋。
江南第一風流者，無復羊車過舊街。
覆杯池
作者：楊備
朝代：宋

金杯覆處舊池枯，此後還曾一醉無。
東晉中興股肱力，元皇也學管夷吾。
觀風樓
作者：楊備
朝代：宋

觀風危堞與雲齊，樓下開門畫戟西。
鼓角聲沉絲管沸，卷簾晴黛遠山低。
詠鍾山
作者：楊備
朝代：宋

周子無心隱姓名，裂荷焚芰使猿驚。
不能高枕雲中臥，瑣屑貪它墨綬榮。
試劍石
作者：楊備
朝代：宋

白刃凝霜照水寒，當時入匣便迴鑾。
巖前片石猶中斷，切玉如泥也不難。
越來溪
作者：楊備
朝代：宋

臨流何必弔前非，且說吳宮得意時。
夾岸桃花煙水綠，畫船禮物載西施。
金城柳
作者：楊備
朝代：宋

風絮煙絲春復秋，攀條何故淚雙流。
因憐樹老猶青眼，不覺人衰已白頭。
金陵覽古·石頭城
作者：楊備
朝代：宋

五城樓雉各相望，山水英靈宅帝王。
此地定由天造險，古來長恃作金湯。
銅螭署
作者：楊備
朝代：宋

挈壺傳箭逼天聰，鑄出蟠螭巧範同。
何事腹中藏怪物，人驚蝘蜓氣如虹。
錦署
作者：楊備
朝代：宋

人衣藍縷地衣紅，不念家家杼柚空。
厥篚織文應歲貢，更翻新樣集機工。
長命洲
作者：楊備
朝代：宋

梁武慈悲不鼎烹，蒙恩豢養亦虚名。
狐狸口腹應潛飽，就死多于日放生。
長橋
作者：楊備
朝代：宋

漁市花村夾酒樓，山光沈碧水光浮。
松陵雨過船中望，一道青虹兩岸頭。
長洲·其一
作者：楊備
朝代：宋

太湖東西即長洲，臨水孤城遠若浮。
雨過雲收山潑黛，管絃歌動酒家樓。
長洲·其二
作者：楊備
朝代：宋

花光带露柳凝煙，茂苑笙歌已沸天。
有客尋春拚一醉，青樓紅粉洞中仙。
陸機宅
作者：楊備
朝代：宋

陸家兄弟頗能文，入洛仍將筆硯焚。
舊宅荆榛狐兔窟，機雲無復有昆雲。
雙蓮堂
作者：楊備
朝代：宋

雙蓮仙影面波光，翠蓋摇風紅粉香。
中有畫船鳴鼓吹，瞥然驚起兩鴛鴦。
雞鳴埭
作者：楊備
朝代：宋

輦出城時雞未鳴，春羅蟬翼赭袍輕。
蒙塵獵騎奔如電，到此聞雞第一聲。
靈和殿
作者：楊備
朝代：宋

得地恩深雨露徧，丹墀左右玉階前。
君王屬意君知否，好似風流美少年。
青溪
作者：楊備
朝代：宋

傾城傾國兩妃嬪，此地聞名不見人。
潛想舊時紅粉面，落花風裏步香塵。
青溪姑
作者：楊備
朝代：宋

曩不乘龍即跨魚，岸傍人復乞靈無。
柳如眉黛花如面，聞是青溪一小姑。
響屧廊
作者：楊備
朝代：宋

步步香翻羅襪塵，粉紅花艷滿宮春。
傾城一笑無遺跡，不見長廊響屧人。
題常熟縣
作者：楊備
朝代：宋

遠逼江垠傍海壖，落帆多是兩來船。
縣庭無訟鄉閭富，歲歲加收常熟田。
題幽獨居
作者：楊備
朝代：宋

金檢書殘石壁雲，二名幽獨彼何人。
春深草沒松門路，泉下詩猶感鬼神。
題延射亭
作者：楊備
朝代：宋

高臺蕪沒曲池平，十萬人家古縣城。
煙水雲山屏畫裏，闔閭墳域舊都名。
題木蘭堂
作者：楊備
朝代：宋

木蘭枝密樹仍高，堂下花光照節旄。
列鼎重茵歌舞地，金章同色使君袍。
馳道
作者：楊備
朝代：宋

路平如砥直如絃，官柳千株拂翠烟。
玉勒金羈天下駿，急於奔電更揮鞭。
麾扇渡
作者：楊備
朝代：宋

旌旗爍日刃凝霜，甲光如龍人似狼。
羽扇一揮風偃草，策勳多謝顧丹陽。
齊雲觀
作者：楊備
朝代：宋

上界笙歌下界聞，縷金羅袖鬱金裙。
倚闌紅粉如花面，不見巫山空暮雲。
龍興寺
作者：楊備
朝代：宋

高剎長幡敞凈居，方袍圓笠照通渠。
龍興舊額加新榜，不見金輪皇帝書。
一翦梅
作者：楊僉判
朝代：宋

襄樊四載弄乾戈。不見漁歌。不見樵歌。試問如今事若何。金也消磨。谷也消磨。拓枝不用舞婆娑。醜也能多。惡也能多。朱門日日買朱娥。軍事如何。民事如何。
春集東園詩
作者：楊儀
朝代：宋

芳節未晼晚，名園好澄霽。
停車沒徑苔，移席傍叢筀。
蝶粉留紅房，蜂鬚抱香蔕。
微波生酒杯，輕吹拂衣袂。
何當名教樂，況復昌時世。
歸鞍惜餘歡，陽鳥不可繫。
不預曲宴詩
作者：楊允
朝代：宋

聞說宮花滿鬢紅，上林絲管侍重瞳。
蓬萊咫尺無由到，始信仙風迥不同。
寄館中諸公
作者：楊允元
朝代：宋

聞說宮花滿鬢紅，上林絲管侍重瞳。
蓬萊咫尺無由到，始信仙凡迥不同。
題半山寺
作者：楊元亨
朝代：宋

蹇馿挾策一蒼頭，罷相歸來隠寂寥。
看到半山三不足，依然野水漫青苗。
敘州
作者：楊元量
朝代：宋

宗元永州誌浯溪，幾年烟草含淒迷。
昌黎海門水半扉，至今詩句藏翠微。
涪翁亦從天上歸，自鑿嵐翠成巖棲。
淳熙丁未初伏奉親避暑中巖·其一
作者：楊光
朝代：宋

伽陀坐斷碧巖陰，手眼無非利物心。
借我初庚滌袢暑，泠風美蔭木千尋。
淳熙丁未初伏奉親避暑中巖·其三
作者：楊光
朝代：宋

禪榻陰森五月秋，井泉甘洌近林幽。
助翁燕坐清涼境，茶具隨行試一甌。
淳熙丁未初伏奉親避暑中巖·其二
作者：楊光
朝代：宋

山下芙蕖雲錦裳，寶瓶浄供坐生涼。
南薰真是社中友，清潤時飄衣袂香。
句
作者：楊克一
朝代：宋

不知更事多，但覺拜人少。
寄呂本中
作者：楊克一
朝代：宋

東平佳公子，好學到此郎。
別去今幾日，結交皆老蒼。
遺滎陽公
作者：楊克一
朝代：宋

雨綠霜紅郭外田，山濃水澹欲寒天。
參軍抱病陪清賞，一檄呼歸亦可憐。
鄂渚作
作者：楊克一
朝代：宋

洞庭無風時，上下皆明月。
微波不敢興，甚靜蛟蜃穴。
依韻攀和通判員外題金泉觀之作
作者：楊克讓
朝代：宋

沖虛脫屣世綿綿，勝地人來尚凜然。
不見綵雲迎皓鶴，空留怪石漱清泉。
侵階蔓草迷香逕，偃蓋寒松雜暮烟。
靜化信從無妄得，堪思漢武亦神僊。
浯溪
作者：楊冀
朝代：宋

長安失馭頌聲沈，作者誰能刻翠岑。
大業盡歸文老筆，中興還死叛臣心。
天邊奎壁垂芒冷，溪上龍蛇倒影深。
當日形容播金石，洋洋千載有遺音。
夜坐
作者：楊再十一君
朝代：宋

竹窗吹雨夜瀟瀟，獨擁寒鑪歎寂寥。
坐久不知更漏永，鐙花零落篆香消。
書感·其一
作者：楊再十一君
朝代：宋

楓江渡口草淒淒，桃浦橋邊夕照低。
惟有舊家雙燕子，年年飛繞綠楊隄。
書感·其三
作者：楊再十一君
朝代：宋

潦倒江南一布衣，家貧歲晚寸心違。
不堪倚杖楓江路，手種青松大十圍。
書感·其二
作者：楊再十一君
朝代：宋

深湖兩岸白雲秋，蘆荻花深隠釣舟。
回首平原風浪急，却憐江海是安流。
詠史
作者：楊再十一君
朝代：宋

張良大父父，相韓五世君。
報仇誤一擊，佐命籌三軍。
滅秦復誅項，興漢稱元勳。
始終心爲韓，義烈千載聞。
吾家世臣宋，紱冕興如雲。
於今雖爲庶，義不忘宋恩。
國亡幸免死，忍復干祿云。
恥爲膚敏士，寧作殷頑民。
上揚州太守
作者：楊冠
朝代：宋

古人肉食無遠謀，腰錢騎鶴上揚州。
春風十里珠簾捲，但看竹西歌吹樓。
天朝選用詩書帥，上策公言須自治。
屏翰堅持保障功，江淮益壯金湯勢。
北騎不敢縱南牧，關寒烟迷芳草綠。
健兒歌舞樂昇平，一曲梅花細柳營。
三輔黄圖載趙飛燕太液池結裾遊宋公雞跖載飛燕太液池歸風送遠曲俱謂飛燕欲御風仙去雜用古語戲題於後·其一
作者：楊冠卿
朝代：宋

飲飛挾宸舟，彩鷁粲雲母。
波涵太液秋，影動靈鼉吼。
觀雲棹水擷菱蕖，馮夷擊鼓羣龍趍。
飄飄仙袂隨風舉，帝憐飛燕結纓裾。
當時得意更深眷，承恩日在昭陽殿。
茲遊奇絕冠平生，三十六宮俱健羨。
三輔黄圖載趙飛燕太液池結裾遊宋公雞跖載飛燕太液池歸風送遠曲俱謂飛燕欲御風仙去雜用古語戲題於後·其二
作者：楊冠卿
朝代：宋

瑶池翠水波粼粼，日暮寒生碧草春。
阿嬌厭貯黄金屋，來歌送遠歸風曲。
仙乎去故而就新，歌聲嘹亮遏行雲。
黄鵠一去無消息，人間有情淚沾臆。
久客倦遊歸憩僧坊有懷蓬居梵竺卿寂光常不輕
作者：楊冠卿
朝代：宋

志士長骯髒，曲鈎封公侯。
得喪亦何有，賢愚同一丘。
日月如跳丸，少年今白頭。
胡爲浪自苦，九折不停輈。
龐眉碧眼禪，一笑萬事休。
遼鶴我言歸，君其來與遊。
久雨新霽蚤過松竹道院復以雨歸因用汪彥章一春略無十日晴之句
作者：楊冠卿
朝代：宋

一春略無十日晴，竈前濈濈蛙黽生。
晨興登視雲霽平，攬衣出門聊意行。
東風吹拂酒面醒，花光掠我雙眼明。
舉頭還聽鳩婦鳴，歸來有酒愁獨傾。
乙巳春次中隠先生韻·其一
作者：楊冠卿
朝代：宋

密勿籌帷今幾春，故山猿鶴尚關情。
中書歷徧令公考，樂道要從莘野耕。
乙巳春次中隠先生韻·其二
作者：楊冠卿
朝代：宋

種滿人間桃李春，門闌舊物詎忘情。
江湖若也有閑地，著我一犁春雨耕。
乙未秋賦不遂志歸寓水村
作者：楊冠卿
朝代：宋

歸來不負白鷗盟，要聽雲山韶濩聲。
鐘鼎軒裳非我事，從教水到自渠成。
九日·其一
作者：楊冠卿
朝代：宋

晨風戰枯荷，清霜殺高柳。
人生俯仰間，能得幾重九。
節序來無停，已及黄花酒。
流落拾遺心，西江獨回首。
九日·其三
作者：楊冠卿
朝代：宋

凄凉少陵老，梓州九日詩。
朝廷入夢想，弟妹天一涯。
我亦困羈旅，千古同其悲。
不忍嗅新菊，惟思詠江蘺。
九日·其二
作者：楊冠卿
朝代：宋

寒花有餘馨，香醪甜勝蜜。
紅萸爾相宜，飣餖雜梨栗。
家家事行樂，似恐更無日。
時日豈不佳，人意自難詰。
九月二十一夜夢至亂山叢石間出憩道傍拂石坐古榕下仰視木杪蘿蔓凌空興欲蜚舉既覺哦成古篇
作者：楊冠卿
朝代：宋

古榕夾道周，老榦參天碧。
溜雨四十圍，下視庭前栢。
垂根相勾聯，敷蔭接南國。
凌寒不改柯，閲人如過客。
山空秋月明，路遠車塵寂。
清遊記昨夢，危坐倚孤石。
矯首睇雲蘿，雙鳬生羽翼。
九江春半雨中寒甚忽見梨花
作者：楊冠卿
朝代：宋

江城一雨春强半，寒色著人芳信遲。
頼有梨花遮病眼，一枝带雨出疎籬。
九里松六言
作者：楊冠卿
朝代：宋

風聲不斷天籟，鐘韻初知日曛。
人語驚飛幽鳥，馬蹄踏破輕雲。
仙遊
作者：楊冠卿
朝代：宋

迢迢秋夜長，娟娟霜月明。
隠几觀萬變，頫仰周八紘。
人間厭謫墮，翳鳳騎長鯨。
寥天排雲征，高步撫流星。
羣僊羅道周，有若相逢迎。
旌羽絢虹蜺，環珮鏘葱珩。
問我來何遲，携手上玉京。
陛級扣靈瑣，班聯簉紫庭。
綠章奏封事，清問殊哀矜。
飲之以雲腴，錫之以瓊英。
下拜亟登受，倏然雲霧興。
杳不知其所，變化無留形。
俄頃雙青鸞，銜牋報歸程。
望舒肅前驅，徒御了不驚。
歸時夜未央，仰視河漢橫。
天風西南來，隠隠笙竽聲。
鈞天認帝所，昨夢愴難成。
代別張憲·其一
作者：楊冠卿
朝代：宋

澤國春强半，餘寒燕子飛。
絕知懸榻久，故作買舟歸。
歲月空荒老，行藏有是非。
功名遊戲爾，此意尚依稀。
代別張憲·其二
作者：楊冠卿
朝代：宋

老去安爲客，春來不著家。
江湖遂良覿，身世入長嗟。
處死寧無地，謀生信有涯。
分携感時節，楊柳又藏鴉。
代秦幹上刑部張尚書·其一
作者：楊冠卿
朝代：宋

疇昔持衡冰鑑清，議刑今去刻爲明。
坐令几閣文書靜，馴致齋居獄訟平。
疏闊漢朝新禁網，風流廷尉舊家聲。
哀窮悼屈心如砥，應笑張湯有重輕。
代秦幹上刑部張尚書·其二
作者：楊冠卿
朝代：宋

平生報國劍鋩寒，萬里漂流困一簞。
貧劇方思毛義檄，歸來却戴楚囚冠。
解驂舊事無人繼，慟哭窮塗祗自嘆。
倚伏循環知有待，春回寒谷在毫端。
以浯溪磨崖頌爲友人壽
作者：楊冠卿
朝代：宋

明皇蠹妖孽，顛倒由祿兒。
真人奮靈武，羣公任安危。
笑談收兩京，鑾輅還京師。
廟社喜重安，鐘簴曾不移。
詞臣有元結，歌頌鎸浯溪。
余生千載後，每恨不同時。
半世看墨本，長哦山谷詩。
鳴劍馳伊吾，有策噤未施。
十年客衛府，斗粟不療饑。
君今聯上閤，婉畫贊籌帷。
眷簡隆三宮，復始可指期。
持以爲君壽，勳名書鼎彝。
明年奉漢觴，重修前殿儀。
摩挲古崖石，更紀中興碑。
倚梧歎
作者：楊冠卿
朝代：宋

白首寄人間，萍泛無休日。
撐腸五千卷，豈乏濟時術。
富貴不可期，惆悵難再述。
日暮倚庭梧，寒風聽蕭瑟。
倦遊
作者：楊冠卿
朝代：宋

歸去陶彭澤，重來丁令威。
逢場真戲劇，閲世識危機。
蠻雨沾烏帽，京塵黯素衣。
回頭今自笑，三十六年非。
公無渡河
作者：楊冠卿
朝代：宋

河流决崑崙，微禹其爲魚。
龍門雖已鑿，犀栧孰可踰。
老翁被髮鬢如絲，臨流欲渡將何之。
嫗止翁留翁勿渡，翁不嫗從捨之去。
中流憑一壺，意謂千金俱。
一壺勢莫支，千金淪其軀。
壺兮壺兮翁之{崇|匕/具/夋厶去掉}，鼉吼鯨吞方得意。
曲終哀怨寫箜篌，鄰女爲君雙墮淚。
冬十月百卉盡芳
作者：楊冠卿
朝代：宋

淳熙戊戌冬十月，恰似東風三月時。
冰霜不變沍寒色，溪壑次第回春姿。
花情柳意已無耐，紅英粉艷爭紛披。
道傍牛喘不復問，欲了公事真癡兒。
冬半山間忽見桃花客云江梅已芳且約一笑花下
作者：楊冠卿
朝代：宋

緣雲梯逕穿林麓，歲晚山寒風折木。
司花爲我發春妍，繁紅幾樹驚愁目。
有美人兮在空谷，似笑漫山總粗俗。
淡煙疎雨羅浮村，萬里相將跨黄鵠。
別襄陽帥
作者：楊冠卿
朝代：宋

淮海棠陰已著行，却移小隊入襄陽。
江山尚带戎馬氣，齋閤遽聞編簡香。
自昔聲名滿梁楚，向來爲政壓龔黄。
風流高出山翁上，不用擎鞭問葛彊。
別鄭大用于潯陽
作者：楊冠卿
朝代：宋

子真千載士，流風凜然存。
襟期輩古人，喜見雲礽孫。
客裏青燈連夜語，痛飲忘形到爾汝。
掀髯一笑倚胡床，浩歌赤壁凌雲句。
楓葉荻花秋，送客令人愁。
挽君君不留，今日具扁舟。
我欠蓋頭茅一把，何時去結雞豚社。
澤畔行吟醉復醒，共看屬玉雙飛下。
北亭
作者：楊冠卿
朝代：宋

北風無時休，荒山路綿綿。
老馬被吹揚，却立不肯前。
我僕行且仆，竟日數里間。
悠然欲何適，正坐歸無田。
卜算子
作者：楊冠卿
朝代：宋

蒼生喘未蘇，賈筆論孤憤。文采風流今尚存，毫髮無遺恨。悽惻近長沙，地僻秋將盡。長使英雄淚滿襟，天意高難問。
即事·其一
作者：楊冠卿
朝代：宋

歡悰憑淺酌，衰相怯單衣。
詩向貧中好，春從雨際歸。
氣寒憂麥瘦，桑濕恐蠶饑。
豫學田園計，他時恐願違。
即事·其三
作者：楊冠卿
朝代：宋

未辦因人出，時歌不我過。
墨泓雲脚亂，藥鼎雨聲多。
三篾閲浮世，把茆營懶窠。
肯將猶在舌，容易說干戈。
即事·其二
作者：楊冠卿
朝代：宋

人事悲懽裏，交情冷暖中。
山林催晚計，顔面久秋風。
有傳記耆舊，無書問子公。
反關違世久，幽事亦怱怱。
又漁社李先生寵以和篇復用韻·其一
作者：楊冠卿
朝代：宋

南國有秋茱，芳馨襲椒蘭。
臞儒山澤間，晨霞却朝餐。
置之紅錦囊，薦以黄金盤。
瓶乳下青雲，一笑頹玉山。
雞犬聽湛浮，遼鶴將自還。
又漁社李先生寵以和篇復用韻·其二
作者：楊冠卿
朝代：宋

西風寒巖鞠蘂斑，索米長安得路難。
投林倦翼蚤知還，袖手歸來三徑間。
雲屏萬疊匡廬山，鶴唳猿啼千古閑。
又用韻·其一
作者：楊冠卿
朝代：宋

弱水蓬山到者稀，凌空須仗羽輪飛。
羣仙拍手山頭笑，笑我漂零胡不歸。
又用韻·其三
作者：楊冠卿
朝代：宋

杏壇鏗爾瑟聲稀，劍佩三千羽蓋飛。
獨對春風吟詠處，從今願學舞雩歸。
又用韻·其二
作者：楊冠卿
朝代：宋

窮巷無人車轍稀，尋巢燕子故飛飛。
似嫌茅屋太低小，廣厦千間欣有歸。
又示同志
作者：楊冠卿
朝代：宋

寂寂寥寥揚子居，雲山相對一床書。
無人載酒問奇字，自把殘編時卷舒。
古意
作者：楊冠卿
朝代：宋

渥漥天馬倈，虎脊而龍膺。
追電籋浮雲，滅沒如流星。
絡以黄金鞿，閑之白玉京。
王良驂帝御，望舒引前旌。
朝踏交河冰，暮清瀚海塵。
歸憇華山陽，談笑靜甲兵。
胡爲芻豆拘，下與駑駘并。
羊腸困九折，鹽車縶長纓。
懸金方市駿，引脰聊一鳴。
伯樂肯回顧，價其十倍增。
古有採鞠茱萸篇而無一語及淵明長房舊事鞠茱於此其亦有憾矣乎九日戲爲鞠茱補闕其體則準之簡文·其一
作者：楊冠卿
朝代：宋

落英拾秋鞠，委佩紉芳蘭。
以其清且芬，可服仍可餐。
吳茱味苦辛，奚亦登君盤。
囊紗縈臂玉，恍記汝南山。
黄鵠招不來，僊子何時還。
古有採鞠茱萸篇而無一語及淵明長房舊事鞠茱於此其亦有憾矣乎九日戲爲鞠茱補闕其體則準之簡文·其二
作者：楊冠卿
朝代：宋

紅塵著脚雙鬢斑，折腰五斗真作難。
巾車一去不復還，歸卧柴桑紫翠間。
東籬悠然見南山，欲辯忘言心自閑。